Lajkovac: Ćate i mastiljare imaju prednost u odnosu na bibliotekare, pisce, glumce...\nNa njima štedim, dakle postojim\nPredsednik opštine se novinarima žali da vladajuće stranke u Lajkovcu imaju po više struja, pa da svaka vuče na svoju stranu. Po pitanju života na račun najsiromašnijih, kod vladajućih je zapažena samo jedna struja\nVlada Republike Srbije je odlučila da smanji troškove funkcionisanja države, pa je procenila da su dovoljna četiri zaposlena u organima lokalne samouprave na hiljadu stanovnika. Iz ovog broja su izuzeti zaposleni u institucijama kulture, kao što su biblioteke, muzeji, pozorišta...\nTako bi trebalo da bude, ali život ne odgovara uvek Vladinim uredbama.\nU Lajkovcu, na primer, opštinska vlast odlučila da za Novu godinu podeli "poklone" za petnaestoro svojih zaposlenih u biblioteci i Kulturnom centru Hadži Ruvim tako što će da ih - otpusti sa posla. Ti nesrećnici čine čak 25 odsto zaposlenih u ovim institucijama, a otkaze će da dobiju da bi neko drugi u administraciji ostao na svom radnom mestu. Jer, opština mora da otpusti ukupno nekih 15 odsto zaposlenih, pa joj onih 25 odsto iz oblasti kulture dobro dođe da dosegne prosek. Ćate i mastiljare u Srbiji imaju prednost u odnosu na bibliotekare, pisce, glumce...\nOpština Lajkovac bi da se bori za smanjenje javne potrošnje, bar se tako priča, ali ne preko leđa zaslužnih partijskih drugova. Tako, dok se otpuštaju siromašni zaposleni sa jedne strane, sa druge se strane deli šakom i kapom. Pojedini direktori javnih preduzeća i ustanova, čiji je osnivač opština, odrezali su sebi platu veću od 100.000 dinara. Iako je preporuka da nema novih zapošljavanja, mnogi od njih su po partijskim, ličnim i prijateljskim vezama zaposlili određeni broj ljudi.\nPredsednik opštine Dušan Živanović je nemoćan, jer većina problema i dolazi iz njegovog DSS-a, a ni preostali koalicioni partneri ne žele da se mere štednje sprovedu na svim nivoima, tvrdi načelnik opštinske uprave Živorad Bojičić (SPS). Jesenas je Bojičić nudio sopstvenu ostavku i pretio rušenjem vladajuće koalicije ako se ne započne sa štednjom. Ovakav rasplet ni on sam nije očekivao.\nUmesto što gase biblioteku i dom kulture, članovi opštinskog veća bi mogli da se pozabave sopstvenom potrošnjom. Načelnik Bojičić ima u upravi najvišu platu od 40.000 dinara, a najniža plata činovnika je 17.000 dinara. S druge strane, zamenik predsednika opštine ima 67.000 dinara, a predsednik Skupštine oko 60.000 dinara, pa je bilo predloženo da se umesto otpuštanja zaposlenih smanje funkcionerske prinadležnosti.\nMeđutim, opštinske glavešine ne pristaju da im se smanje plate i ograniče privilegije. Još apsurdnije je to što su u vreme krize tražili povišicu. Sve zahteve da i funkcioneri štede Opštinsko veće je do sada glatko odbijalo.\nPored plata koje u siromašnoj opštini bodu oči, narodni predstavnici i lokalni vlastodršci imaju i dopunske privilegije koje neumereno koriste. Zamenik predsednika opštine Mladen Bajić (SRS) tako službenom ladom nivom obilazi svoje privatne bagere i kamione na gradilištima, a troškove ispostavlja poreskim platišama. Predsednik Skupštine Ranko Filipović (DSS) nema bagere, ali obilazi nešto drugo ili nekog drugog, jer je prošle godine za samo četiri meseca na gorivo potrošio čak 82.000 dinara opštinskog novca vozikajući službeni jugo.\nPredsednik opštine se novinarima žali da vladajuće stranke u Lajkovcu imaju po više struja, pa da svaka vuče na svoju stranu. Oko jednoga su, izgleda, svi oni saglasni, a to je da štednju treba sprovesti preko leđa najslabijih, radnika u kulturi koji nemaju nikakav stranački pedigre.


Rado ću posetiti Beograd – Nadlanu.com\nRado ću posetiti Beograd\nZAGREB, 14. januar 2010. (FoNet) - Predsednik Hrvatske Ivo Josipović izjavio je Hrvatska je tužbu za genocid protiv Srbije podnela u vreme kada tadašnja SRJ nije dovoljno sarađivala na utvrđivanju sudbine nestalih, nije želela da vrati kulturno blago koje je odneto iz Hrvatske u Srbiju i nije sarađivala na kažnjavanju ratnih zločina, ali da je od tada učinjen ozbiljan napredak.\n"Od tada do danas, učinjen je ozbiljan napredak. Iako je sudbina oko 1.300 ljudi još nepoznata, saradnja na potrazi je dobra. Deo kulturnog blaga je vraćen, a Srbija sudi ratnim zločincima i sarađuje sa Hagom", rekao je Josipović u razgovoru za Danas.\nMeđutim, kako je naglasio, problem koji ostaje nerešen jeste predaja Ratka Mladića i Gorana Hadžića Hagu, utvrđivanje sudbine svih nestalih, kao i odlučan povratak otetog kulturnog blaga.\n"Ako bi se tu postigao zadovoljavajući napredak, sigurno bi se postavilo pitanje čemu tužba, jer ona sama sebi nije svrha. Ona služi ako svoje zahteve ne možete ostvariti dogovorom", naveo je Josipović.\nSaradnja Beograda i Zagreba, prema Josipovićevim rečima, mora da bude bolja jer je to garancija sigurnosti i napretka u regionu.\n"To je interes obe države, to je interes mira u ovom delu sveta", rekao je Josipović.\nNa pitanje kada će posetiti Srbiju, hrvatski predsednik je izjavio da bi rado posetio Srbiju kada se za to obave odgovarajuće pripreme.\nJosipović ističe da je 1. januar 2012. realni rok za pristupanje njegove zemlje EU.\n"Realno je očekivati da će Hrvatska uskoro sprovesti ostatak potrebnih reformi i obaviti potrebne pregovore tako da bude primljena u Evropsku uniju januara 2012. godine", rekao je Josipović za Danas.


Izrada sajta - proces izrade i zašto Vam je potreban web sajt\nJedan klijent nam je rekao: "Firma koju vodim je mala, radimo samo jedan zaposleni i ja koji vodim firmu, nemam puno usluga da ponudim, ne znam da li mi je uopšte potreban web sajt, bavim se uslužnom delatnošću i nemam prevelike finansijske prihode da bih ulagao u izradu sajta."\nKao što smo objasnili njemu, objasnićemo ukratko i Vama zašto Vam je potreban "Web dizajn Srbija".\nVi ste ovde: Naslovna / Izrada sajta\nIzrada web sajta je mnogo jeftiniji i daleko fleksibilniji medij od drugih\nInternet se umnogome razlikuje od svih drugih medija. Jeftiniji je, Vaše oglašavanje je dostupno duži vremenski period, što je možda i najvažnije na internetu možete meriti koliko je puta posećen Vaš sajt, koje stranice su najposećenije, odakle dolaze korisnici na sajt i još mnogo toga, pa u odnosu na to kao i na Vaše potrebe možete menjati sadržaj na web stranici koliko god puta hoćete (ukoliko Vaša sajt poseduje CMS - program sa kojim vrlo lako menjate sadržaj na stranici, svaka naša izrada sajta podrazumeva i CMS) kao i to da za Vašu firmu ili poslovanje može saznati mnogo veći broj ljudi.\nEkspanzija internet tržišta\nInternet je omogućio poslovanju da pređe preko geografskih granica i postane dostupan svakom potencijalnom kupcu Vaših usluga ili proizvoda u bilo kom delu sveta koji ima pristup internetu, a danas je to skoro ceo svet.\nViše Vam se neće desiti da izgubite potrošača jer Vam je lokal zatvoren, da Vaš lokal ne radi jer ste otišli na odmor i tako dalje... Sve što treba da potrošač uradi je da ode na Vaš web sajt gde se može upoznati sa informacijama koje ga interesuju. Ukoliko je Vaš web sajt i internet prodavnica Vi ne morate biti u kontaktu sa potrošačem, sistem sve radi automatski za Vas.\nIzrada sajta - proces u par koraka\nSagledavanje vaših potreba\nZakažite sastanak i mi možemo doći kod vas i uz kafu se bolje upoznati. Pokrećemo projekat na sastanku gde se upoznajemo sa Vašim ciljevima i očekivanjima. Takodje nam predstavite Vaš biznis i čime se bavite, mi ćemo Vas uputiti na internet tržište kao i na to kakve mogućnosti i prosperitete može da Vam donese budući web sajt.\nAnaliziranjem tržišta i konkurencije pravimo plan i njihove nedostatke pretvaramo u Vaše prednosti. Bez obzira na konkurenciju Web dizajn Srbija može učiniti Vaš web sajt lepšim, sadržajnijim i efikasnijim.\nDefinisanje ciljeva i plan izrade web sajta\nIzrada web sajta koji je dopadljivog dizajna nema vrednost ukoliko iza njega ne stoji dobra internet marketing strategija. Naš tim zna kako da napravi odličnu strategiju koja odgovara Vašim potrebama, imamo višegodišnje iskustvo kada je u pitanju izrada sajta iz sledećih oblasti: dizajn, programiranje, internet marketing i optimizacija sajta za pretraživače (SEO). Uverite se i sami u naš kvalitet rada kao što su i mnogi pre Vas.\nRazvoj i izrada projekta\nKada je u pitanju sama izrada sajta naš tim primenjuje najbolje i najnovije tehnologije iz ove oblasti kako bi osigurali da efikasno ostvarite sve Vaše ciljeve. Omogućićemo Vam da dok traje izrada sajta u svakom trenutku 24 časa dnevno imate uvid i pratite kako se izrada sajta razvija i ukoliko imate bilo kakve sugestije ne ustručavajte se da nam to i kažete jer ćemo tako efikasnije doći do željenog rezultata.\nTestiranje i puštanje u rad sajta\nSvaka izrada sajta prolazi kroz fazu detaljnog testiranja koja uključuje ručno i testiranje pomoću softwerskih alata. Ovaj kombinovani pristup obezbeđuje upotrebljivost kao i kavlitet koda za Vaše web sajt. Kada je u pitanju responsive izrada sajta proveravamo i kompatibilnost sa uredjajima tako da bude spreman za rad na bilo kom ekranu. Kada je detaljno testiranje završeno predajemo Vam sajt koji je spreman da zaživi. Garantujemo Vam da ćete biti ponosni na Vaš web sajt.\nPraćenje i usavršavanje\nKada je sajt pušten u rad tu se ne završava naša saradnja, Web dizajn Srbija Vam stoji na raspolaganju za sva Vaša pitanja i nedoumice, kao i podršku pri održavanju web sajta. Praćenje statistike i unapređivanje tehničko-dizajnerskih elemenata su od jako velike važnosti za budućnost projekta. Takođe u zavisnosti od Vaših ciljeva možemo Vam pomoći u vođenju marketing kampanje za internet pretraživače (SEM) kao i marketing kampanje na društvenim mrežama (SMM) ili napredne optimizacije za pretraživače (SEO) za sajt.


U subotu otvaranje auto-puta kroz Grdeličku klisuru - Dnevnik Juga\nPočetna / DRUŠTVO / U subotu otvaranje auto-puta kroz Grdeličku klisuru\nU subotu otvaranje auto-puta kroz Grdeličku klisuru\nIna Dendić 13/05/2019\tDRUŠTVO, EKONOMIJA, Leskovac Ostavi komentar\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je danas da će saobraćaj na auto-putu kroz Grdeličku klisuru biti pušten u subotu, 18. maja, čime se posle 30 godina praktično završava izgradnja Koridora 10.\n“U subotu otvaramo ceo južni krak Koridora 10, više se neće ići magistralnim putevima, već isključivo auto-putem, čime smo pokazali da možemo da završimo jedan ovako veliki projekat. To je velika pobeda za Srbiju i pobeda svih inženjera i radnika koji su radili na izgradnji Koridora 10 i ima ogroman značaj za regionalno povezivanje Srbije”, rekla je Mihajlovićeva u jutarnjem programu RTS-a.\nOna je naglasila da će građani Srbije od subote moći i izbliza da se uvere o kakvom građevinskom podvigu je reč kad budu prolazili deonicama kroz Grdeličku klisuru.\n“Na tim deonicama je ugrađeno 250.000 tona asfalta, sklonjeno 650.000 kubika kamena, izgrađena dva tunela i 33 mosta, uključujući i dva najviša mosta u Srbiji, izmeštane su železnička pruga i rečno korito da bi se izgradio auto-put”, dodala je ona.\nTokom leta, prema njenim rečima, biće puštene u saobraćaj i preostale deonice na istočnom kraku Koridora 10, ka Bugarskoj, kao i auto-put od Obrenovca do Preljine.\nOna je najavila da će u petak, 17. maja, u 12 časova, u prisustvu predsednika Srbije biti obeležen početak radova na izgradnji deonice od Preljine do Požege na Koridoru 11, što je jedan od tri nova auto-puta koja počinju da se grade ovog leta.\n“U pitanju je deonica vredna skoro 500 miliona evra, takođe zahtevna za izgradnju, jer će trećinu trase činiti mostovi i tuneli, među kojima će biti i tunela koji će biti duži od onih u Grdeličkoj klisuri”, rekla je Mihajlovićeva.\nOna je dodala da je na leto planiran početak radova na još dva auto-puta koji su deo novog investicionog ciklusa: Moravskog koridora, odnosno auto-puta Pojate-Preljina, i deonice auto-puta Beograd-Sarajevo od Sremske Rače do Kuzmina.\nTagoviauto put Grdelica Koridor 10\nPrethodni Trofej za najbolji klub i 46 medalja za PK „Dubočica“\nSledeći Počeo sa radom jedinstveni sajt Ministarstva na romskom jeziku


Maja zamalo izbacila Milića sa Farme! – Tračara\nMaja zamalo izbacila Milića sa Farme!\nNetrpeljivost među farmerima sve veća (foto: tvbest.rs)\nOd kako je Maja Nikolić postala gazdarica, na Farmi se strasti ne stišavaju. Najnoviji haos izbio je kada je Maja skovala plan sa Lepim Mićom da napišu lažno pismo u kome produkcija diskvalifikuje Milića Vukašinovića zbog vulgarnosti i vređanja.\nGazdarica je potom pročitala pismo svim farmerima, a Milić u čudu počeo da pakuje svoje stvari, dok je njegova supruga Suzana izrazila želju da napusti imanje zajedno sa njim. Kada je Vukašinović krenuo prema kapiji, Rade mu je rekao da je čuo da su Maja i Mića smislili zaveru i da je pismo fejk.\nMilić se pakuje (foto: Alo.rs)\nNakon što je Nikolićeva čula da je Milić saznao njen plan izbila je kolektivna svađa, a Milić sazvao sastanak na kome je tražio da se Maja kazni zbog lažiranja pisma. Potom su farmeri izglasali smenu gazdarice i apelovali na produkciju da ispuni njihov zahtev.\nFarmeri glasaju smenu gazdarice (foto: Alo.rs)\n“Ja sam htela da on pređe ogradu jer bi onda automatski bio diskvalifikovan. Kad Zadruga pita ko ga je poslao da pređe ogradu, ja bih rekla “ja, kaznite me”. I oni bi me kaznili, a Milić bi bio diskvalifikovan” priznala je kasnije pevačica.\nFarma, maja nikolić, milić vukašinović\nPrevPrethodna vestMarina Tadić u novom spotu izazovnija nego ikad!\nNaredna vestIvan: Svako mora bar jednom da proba seks sa trandžomNext


Dodik: Hag želi da okrivi samo Srbe\nDodik: Hag želi da okrivi samo Srbe\nPredsednik Republike Srpske Milorad Dodik tvrdi da ni Radovanu Karadžiću, kao ni Biljani Plavšić i mnogim drugim optuženim Srbima u Haškom tribunalu „nije moguće dokazati optužnicu za učešće u udruženom zločinačkom poduhvatu“, javljaju „Nezavisne“. On navodi da je očigledno da je sama ta kvalifikacija “rezervisana isključivo za Srbe i politički establišment srpskog naroda u Republici Srpskoj i Srbiji, dok drugi nisu bili procesuirani ni za zločine koje su počinili“.\nOn je u izjavi novinarima na Palama rekao i da je očigledno da Haški tribunal “svo vreme radi tako da putem presuda materijalizuje Srbima nametnutu krivicu”. Kaže i da ono što je nedavno govorio u Tribunalu kao svedok odbrane haškom optuženiku Radovanu Karadžiću, te obraćanja predsjedavajućeg Predsedništva BiH Nebojše Radmanovića i predsednika Srbije Tomislava Nikolića prošle sedmice na raspravi u Generalnoj skupštini UN o radu Haškog tribunala, “predstavljaju najvjerodostojniji odraz onoga šta je taj sud”. Istakao je i da je “primer selektivnog pristupa Haškog tribunala i slučaj hrvatskog generala Ante Gotovine, koji je prvostepenom presudom Tribunala bio osuđen na 24 godine zatvora za dokazan organizovani zločinački poduhvat, a onda uz pomoć centara moći oslobođen”.\n„Mi koji ovde živimo ne smijemo to da zaboravimo i olako prihvatimo, ni kvalifikaciju genocida u Srebrenici, ni genocida uopšte, niti bilo kavkvu priču o udruženom zločinačkom poduhvatu i treba da nastavimo da se borimo“, rekao je Dodik.


Direkcija za koordinaciju policijskih tijela BiH dobila 50 novih policajaca\nPedeset kadeta treće generacije Direkcije za koordinaciju policijskih tijela BiH je nakon sedam mjeseci školovanja, uspješno završila osnovnu policijsku obuku u Agenciji za školovanje i stručno usavršavanje kadrova u Mostaru. Odbranivši završni rad i polaganjem zakletve stekli su uslove za čin „policajac“, te će svoja stečena znanja primjenjivati u obavljanju poslova i zadataka iz nadležnosti Direkcije.\nTokom današnje svečanosti u sjedišti DKPT, prisutnima su se obratili ministar sigurnosti Bosne i Hercegovine Fahrudin Radončić i direktor Direkcije za koordinaciju policijskih tijela BiH Mirsad Vilić.\nMinistar Radončić je čestitao kadetima na svečano položenoj zakletvi, te istakao je da taj čin predstavlja i zavjet na profesionalno i predano obavljanje poslova i zadataka. Takođe je podsjetio na važnost nepristrasnog i zakonitog obavljanja dužnosti, promovišući razvoj i očuvanje demokratske prakse u skladu sa zaštitom ljudskih prava i osnovnih sloboda.\nPrisutnima se obratio i direktor Vilić koji je kadetima poželio dobrodošlicu u Direkciju i poručio im da je siguran u njihovu osposobljenost i spremnost da stupanjem u policijsku službu adekvatno odgovore zadacima časnog i napornog posla policajca, čiji je moto predanost i posvećenost.


Grand Hotel Palazzo, Poreč, Hrvatska\nAdresa: Obala Maršala Tita 24\n55km od Pula zračne luke\n78km od Trieste zračne luke\nGrand Hotel Palazzo, predstavlja simbol turizma u Poreču i Istri, a izgrađen je 1910. godine.\nOno što Grand Hotel Palazzo izdvaja je lokacija tik uz more i uz Stari Grad Poreč i samo nekoliko koraka od Eufrazijeve Bazilike, koja je od strane UNESCO-a proglašena Svjetskom kulturnom baštinom.\nHotel Palazzo je renoviran 2009. godine, prilikom čega je poštovan njegov originalni Bečki arhitektonski stil, u kombinaciji sa modernom arhitekturom.\nSvojom lokacijom, sadržajima i gastronomskom ponudom, Palazzo će osvojiti svakog putnika u potrazi za novim mjestima i užitcima Istarskog poluotoka.\nGrand Hotel Palazzo raspolaže sa 5 Classic soba, 41 Premium sobom, 24 Superior sobom i sa 4 apartmana.\nZa sastanke, konferencije, seminare i predavanja, Grand Hotel Palazzo nudi organizatorima evenata udobne konferencijske dvorane sa modernom konferencijskom tehnologijom iz kojih se pruža pogled na more.\nOkolica Poreča i istarski poluotok pružaju cijelu paletu mogućnosti za programe od incentive putovanja do team buildinga.\nPosebnost hotela leži u njegovom jedinstvenom položaju, okružen sa tri strane Jadranskim morem i lokacijom u staroj jezgri grada. Zahvaljujući tome Grand Hotel Palazzo nudi širok spektar mogućnosti za upotpunjenje poslovnih putovanja.\nBarbaran 30 25 48 30 - 96 - 120 130 203 -\nBarbaran I 15 15 25 20 - 45 - - 60 120 -\nBarbaran II 15 - 15 15 - 30 - - 45 83 -\nGrand Hotel Palazzo nalazi se u centru starog grada Poreč, udaljen je 55km od Pula zračne luke, a 78km od Trieste zračne luke.\n13.589661 (Dužine / Longitude)\n45.227827 (Širine / Latitude)


“Vienna Young & Clever“ je mapa Beča osmišljena isključivo za mlade posetioce glavnog grada Austrije.\nU mapi se, naravno, mogu naći i informacije o značajnim građevinama i spomenicima, ali se ovaj vodič pre svega fokusira na poznate lokale, prodavnice i mesta za provod.\nSvi predlozi potiču od mladih poznavalaca Beča, koji svoj grad žele bliže da prikažu turistima ali na drugačiji način i na engleskom jeziku.\nNa koricama mape ucrtana je mreža metro stranica i napisana objašnjenja o muzejima i pozorištima. Takođe je navedeno i nekoliko istorijskih činjenica, osnove bečke kulture kafea kao i recept za pravu Bečku šniclu.\nTu je još i nekoliko tipičnih bečkih izraza, informacije gde se može jesti prava Zaher-torta ali i saznanje da Bečlije baš vole da kukaju.\nMapa-vodič se može naći u svakom turističkom birou u Beču ili možete preuzeti ovde:\naustrija, beč, provod, мапа


Dječije obdanište „Neven“ organizuje tradicionalni maskenbal | 058.ba\nRadio Višegrad - 30. маја 2014.\t058.ba\nVIŠEGRAD – Tradicionalni dječji maskenbal u organizaciji JU za predškolsko vaspitanje i obrazovanje „Neven“ održaće se u subotu 31. maja sa početkom u 17 časova. Parada kostima će krenuti od početka ulice Kralja Petra I.\nOvogodišnja šetnja „Ulicom otvorenog srca“ ima humanitarni karakter. Prodajna izložba dječjih radova biće izložena u ulici Kralja Petra I, a sva donirana sredstva će biti direktno upućena predškolskim ustanovama koje su najviše pogođene poplavama i čiji su objekti potpuno uništeni.\nIz ove ustanove poručuju da je najbolji način da naučimo djecu humanosti je da to i pokažemo sopstvenim primjerom. Oni se nadaju da će u „Ulici otvorenog srca“ biti svi koji vole djecu i koji su spremni da im pomognu.


Zbirni Izvještaj o porijeklu, visini i strukturi prikupljenih i utrošenih sredstava podnosilaca izbornih lista za lokalne izbore održane 26.01.2014. godine u Ulcinju\nPodgorica, 20. januar 2015. godine – Državna revizorska institucija (DRI) je, u skladu sa članom 25 Zakona o finansiranju političkih partija, izvršila reviziju izvještaja o porijeklu, visini i strukturi prikupljenih i utrošenih sredstava za izbornu kampanju izbori održani dana 26.01.2014. godine u Ulcinju.\nObjavljen Zbirni izvještaj o reviziji Godišnjih finansijskih izvještaja političkih partija za 2013.godinu\nPodgorica, 12. decembar 2014. godine - Shodno članu 23 Zakona o finansiranju političkih partija DRI je izvršila reviziju Godišnjih finansijskih izvještaja 18 (osamnaest) političih partija koje su u 2013. godine ostvarile prihode u većem iznosu od 10.000,00€.\nObjavljen Izvještaj o reviziji Godišnjeg finansijskog izvještaja Albanske Alternative za 2013. godinu\nPodgorica, 11. decembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Albanske Alternative za 2013. godinu.\nObjavljen Izvještaj o reviziji sistema unutrašnjih finansijskih kontrola i sistema nabavki Ministarstva odbrane\nPodgorica, 02. decembar 2014. godine – U skladu s Odlukom o izmjenama i dopunama Godišnjeg plana revizija za 2014. godinu Državne revizorska institucije, donešenoj od strane Senata, 22. jula 2014.godine, Državna revizorska institucija Crne Gore izvršila je reviziju pravilnosti sistema unutrašnjih finansijskih kontrola i sistema nabavki Ministarstva odbrane.\nObjavljen Izvještaj o reviziji Završnog računa budžeta Opštine Mojkovac za 2013. godinu\nPodgorica, 01. decembar 2014. godine - Državna revizorska institucija je u skladu s Godišnjim planom revizija za 2014. godinu izvršila reviziju Završnog računa budžeta Opštine Mojkovac za 2013. godinu.\nObjavljen Izvještaj o reviziji Godišnjeg finansijskog izvještaja Demokratske unije Albanaca za 2013. godinu\nPodgorica, 28. novembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Demokratske unije Albanaca za 2013. godinu.\nObjavljen Izvještaj o reviziji Godišnjeg finansijskog izvještaja Demokratske partije za 2013. godinu\nPodgorica, 27. novembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Demokratske partije za 2013. godinu.\nObjavljen Izvještaj o reviziji Godišnjeg finansijskog izvještaja Demokratskog centra Crne Gore za 2013. godinu\nPodgorica, 26. novembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Demokratskog centra Crne Gore za 2013. godinu.\nOdržana Regionalna Konferencija "Revizija političkih partija - regionalna iskustva"\nBeograd, 20. novembar 2014.godine – U Beogradu, održana je dvodnevna regionalna konferencija državnih revizorskih institucija „Revizija političkih partija – regionalna iskustva“.\nBrisel, 19. novembar 2014. godine – U Briselu, član Senata, dr Branislav Radulović prisustvovao je sastanku Pododbora o ekonomskim i finansijskim pitanjima i statistici, koji je bio posvećen redovnom praćenju realizovanih i planiranih aktivnosti shodno Sporazumu o stabilizaciji i pridruživanju.\nObjavljen Izvještaj o reviziji Godišnjeg finansijskog izvještaja Demokratskog saveza u Crnoj Gori za 2013. godinu\nPodgorica, 18. novembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Demokratskog saveza u Crnoj Gori za 2013. godinu.\nObjavljen Izvještaj o reviziji Godišnjeg finansijskog izvještaja Demokratske srpske stranke za 2013. godinu\nPodgorica, 17. novembar 2014. godine - Državna revizorska institucija je u skladu s Zakonom o finansiranju političkih partija izvršila reviziju Godišnjeg finansijskog izvještaja Demokratske srpske stranke za 2013. godinu.


Kjokušin – U Klinchu\nPOčetna strana » Kjokušin\nSrđan Bugarčić novi je predsednik kik boks saveza Srbije. On je na vanrednoj skupštini dobio jednoglasnu podršku svih prisutnih predstavnika klubova, kojih je od ukupno 54 bilo 33, s tim da je komisija odbacila još četiri neregularne prijave. Bugarčić je […]\nIzdvojeno / Kjokušin / MMA / Vesti\nDva borilačka spektakla u Vojvodini u istom danu!\nŽeljko Čačija Postavljeno 04/04/2017\nDomaća publika željna je dobrih MMA i K1 mečeva. U Srbiji je ostala samo jedna ozbiljna organizacija, SBC, koja će 22. aprila u Odžacima organizovati već 13. po redu borilačku manifestaciju. Svakako jedno od najvećih imena te organizacije, Vladimir Filipović […]\nIzdvojeno / Karate / Kjokušin / Vesti\nDukić: Istorijski događaj, krupnim koracima napred\nŽeljko Čačija Postavljeno 15/01/2017\nU prostorijama DSG akademije u Beogradu održan je istorijski sastanak Upravnog odbora Kjokušin kan karate saveza Srbije na čelu sa predsednikom Žarkom Dukićem. Sastanku je prisustvovalo desetak predstavnika klubova iz cele Srbije, a donesene su i važne odluke za dalji […]


Beograd u iščekivanju ratifikacije sporazuma sa EU\nEvropski parlament, koji je u utorak trebalo da ratifikuje Sporazum o stabilizaciji i pridruživanju Srbije i Evropske unije, odložio je iz tehničkih razloga glasanje za sredu.\nPredstavnici vlasti u Beogradu ubeđeni su, ne samo da će Sporazum biti ratifikovan, već i da će Srbija ove godine dobiti status kandidata za članstvo u Evropskoj uniji.\nPredstavnici Evropske unije pružili su punu podršku Srbiji za buduće članstvo i ratifikaciju Sporazuma o stabilizaciji i pridruživanju, o čemu će se u sredu, konačno, izjasniti poslanici Parlamentarne skupštine.\nSignale jasne podrške uputili su mađarska ministarka za Evropu Eniko Đeri u ime Saveta ministara EU, komesar za proširenje Štefan File u ime Evropske komisije, i predstavnici svih političkih grupa u parlamentu Unije.\n“Mislim da ova debata najbolje odražava veliko intersovanje i podršku koju Srbija uživa ovde u Parlamentu i drugim evropskim institucijama”, kazao je on.\nObrazlažući tekst Rezolucije, izvestilac za Srbiju u Evropskom parlamentu Jelko Kacin je rekao, da se time šalje jasna poruka Srbiji za njen put u članstvo EU koji će biti – kako se moglo čuti u prevodu sa slovenačkog - težak i dug.\n“Pre nešto manje od tri godine, Srbija je bila na ivici samoizolacije. Sada je to prošlost i Srbija je dobro pozicionirana na kursu ka Evropskoj uniji. Što se tiče tempa kojim će Srbija napredovati, on zavisi isključivo od nje same. Na nama je da podržimo Srbiju na njenom istorijskom putu”, kazao je Kacin.\nKacin je istakao povoljne promene i reforme u Srbiji, spremnost za dijalog s Kosovom, demokratski nadzor nad snagama bezbednosti i vidan napredak u saradnji Srbije s Hrvatskom i drugim susedima, ali je poručio da Srbija ne može da dobije status kandidata za članstvo u Uniji pre nego što pokaže da je sposobna da ostvari punu saradnju sa Haškim tribunalom i uhapsi preostale optuženike.\nSudaranje s drugim prioritetima\nEvropska unija odlučila je da u junu 2010. godine otpočne proces ratifikacije sporazuma sa Srbijom i do sada je to učinilo 11 od 27 zemalja članica.\nU periodu od potpisivanja do početka ratifikacije, Srbija je jednostrano primenjivala ovaj sporazum.\nPredrag Simić, profesor Fakulteta političkih nauka i bivši diplomata, kaže da je Srbija bila uspešna u njegovoj primeni - koliko je znala i umela.\n„Najnoviji događaji pokazuju da se primena SSP-a sudara sa nekim drugim prioritetima, naravno, govorim o akcizama na gorivo. Međutim, veoma je bitno da je Srbija spremna da prihvati kritike iz Brisela i da se povinuje, drugim rečima, da je ozbiljna u svojim namerama da postane član tog kluba koji se zove Evropska unija. Prema tome, ne mislim da je Srbija bila posebno uspešnija od nekih drugih zemalja, ali mislim da je pokazala jednu doslednost, inače, neuobičajenu u nekim drugim oblastima svoje politike“, ocenjuje Simić.\nIako se prethodno pominjalo kao moguća opcija, Evropski parlament neće raspravljati o amandmanu koji je pripremila grupa zelenih partija, u kojem se navodi, da u predstojećem dijalogu Beograda i Prištine ne sme biti dotaknuta tema statusa Kosova, što je Oliver Ivanović, državni sekretar Ministarstva za Kosovo i Metohiju, ovako prokomentarisao:\n„To govori da je preovladao razum, da bi svako insistiranje na nekakvim limitima i ograničenjima pre početka razgovora, zapravo, bio destruktivan i da bi u samo startu ukopao pozicije obe strane, ili bi ih destimulisao da uopšte uđu u pregovore. Politička stabilnost je uslov svih uslova, a ona se može stvoriti ako dve najveće etničke zajednice nađu zajedničko rešenje na temi koja je, jednostavno, bolna i za nas i za njih.“\nPad podrške i neinformisanost\nDok predstavnici vlasti u Beogradu s optimizmom gledaju na evropski put Srbije, građani postaju sve skeptičniji.\nPoslednje istraživanje Vladine Kancelarije za evropske integracije, osim što beleži pad podrške građana, takođe, otkriva i njihovu veliku neinformisanost o tome šta donosi put ka Evropskoj uniji.\nPitali smo pojedine Beograđane - koliko su obavešteni o procesu evropskih integracija i šta, praktično, ratifikacija Sporazuma o stabilizaciji i pridruživanju znači za Srbiju?\nUpravo zbog ovakvog stava građana, osnaženju njihove podrške evrospkoj perpektivi Srbije, ali i jasnijeg signala zemljama koje to nisu učinile, Predrag Simić smatra da je veoma važno da Evropski parlament ratifikuje Sporazum o stabilizaciji i pridruživanju.\n„Mislim pre svega na određene dileme koje su se javile u javnosti i dovele, u poslednje vreme, do pada podrške u EU. Naime, pritisnuta ekonomskom krizom, javnost Srbije sve manje prepoznaje u Evropskoj uniji rešenje svojih problema. Bez obzira što je ta podrška još uvek relativno visoka – 58 odsto, ona je, ipak, znatno niža nego što je bila prethodnih godina. Tako da je Srbiji, u ovom trenutku, veoma važna poruka koju bi trebalo da pošalje Evropski parlament - da ona na tom putu ima uspeha i da je EU relevantna za život njenih građana koji trpe dosta velike posledice ove produžene ekonomske krize“, kazao je Simić.


Kako da gradovi i opštine dišu punim plućima • Poportal\nMinistar zaštite životne sredine Goran Trivan rekao je za RTS da postoje lokalne samouprave koje su već izradile krtatkoročne i dugoročne planove kvaliteta vazduha.\nTrivan ističe da su najveći zagađivači u gradu individualna ložišta i saobraćaj i tu se krije rešenje u onome što se mora preduzimati.\nKvalitet vazduha u celoj zemlji jutros je zadovoljavajući i na sajtu Beoeko svi gradovi su u zelenoj ili plavoj zoni. Tome je verovatno doprineo vetar koji duva već dva dana.\nAli, da bi se poboljšao kvalitet vazduha moraju se rešiti problemi saobraćaja, ložišta, industrijskog zagađenja, energetske efikasnosti, rečeno je u Skupštini Srbije.\nGostujući u Jutarnjem programu RTS-a, ministar Goran Trivan rekao je da će vreme pokazati da li smo postali odgovorniji.\n„Negde je javnost postala svesna toga da se borimo sa zagađenjem vazduha 50, 60 godina i postali smo svi svesni da mnogo toga ne valja i da imamo problem sa industrijom, saobraćajem, ložištima“, rekao je Trivan.\nPrema njegovim rečima, nisu važni razlozi zašto je tako bilo, važno je da znamo da je takvo stanje vazduha, da smo nekada veoma zagađeni u velikim gradovima, nekada manje i to će se menjati.\n„Ovo je dokaz da mikroklimatski uslovi utiču na kvalitet vazduha ne samo u Srbiji nego i u svetu“, ističe ministar i dodaje da je svet otišao dalje od nas jer je postao svestan.\n„Ova situacija je i najveći kapital koja je proizvela to da li smo postali svesni – jesmo, dobro je što smo imali situaciju na koju je reagovala javnost, novinari, građani, NVO, to je samo početak.\nMoramo da se suočimo sa preduzimanjem mera koje moraju imati podršku građana“, objašnjava Trivan.\nU energetskom sektoru u toku su projekti vredni 485 miliona evra, koji treba da doprinesu smanjenju negativnog uticaja na životnu sredinu.\nMinistar kaže da je to pitanje za sektor energetike i pojašnjava da su to postrojenja u velikim termoenergetskim sistemima koja su za smanjivanje zagađenja – odsumporavanje i drugi sistemi za za brigu o vazduhu. Dodaje da je u pitanju veliki novac.\nKao jedan od najvećih zagađivača, EPS najviše ulaže, ali postoji još mnogo toga što treba da se uradi, smatra Trivan.\nPlanovi lokalnih samouprava\nAerozagađenje je prisutno u svim velikim gradovima, a lokalne samouprave tek sada prave planove.\nPrema njegovim rečima, postoje lokalne samouprave koje su izradile krtatkoročne i dugoročne planove kvaliteta vazduha i zato se radi sa gradovima koji bi trebalo da imaju te planove.\n„Nije poenta da treba da imate papir, poenta je da treba da znate šta treba da radite u situaciji koju ste sada imali, te situacije se ponavljaju godinama i zato sam ljut“, kaže ministar.\nVeliki deo lokalnih samouprava koje imaju treću kategoriju vazduha moraju da imaju palnove, upozorava Trivan.\nKaže da kada svedete problem na praktični, lokalne samouprave moraju da preduzimaju mere od saobraćaja, načina regulisanja saobraćaja, priključivanja individualnih ložišta na centralno gradsko ložište.\nU narednih pet godina u Beogradu možemo da računamo na 43 mere.\nTrivan kaže da su najveći zagađivači u gradu individualna ložišta i saobraćaj i tu se krije rešenje u onome što se kratkoročno i dugoročno mora preduzimati.\n„Beograd je sa svoje 43 mere pokazao kako to da se radi, duže od 10 godina gasi individualne kotlarnice, a 300.000 indivudualnih ložišta je izbiljna stvar“, rekao je Trivan.\nPošumljavanje je dugoročna mera\nIstiče da su potrebni novac i volja, a pošumljavanje je dugoročna mera – 20 godina nam treba da šuma postane to što jeste.\nPodseća da Beograd ima preko 700 hektara pošumljenih delova grada u proteklih sedam, osam godina. To moraju da primene i ostali gradovi, smatra ministar.\n„Sada možemo pričati o saobraćaju, o industriji, ona je ubijena u privatizaciji i to je sreća u nesreći, ali postoje kapaciteti koje treba da se privedu nameni“, kaže on.\nGovoreći o ekološkim taksama, Trivan ističe da je DRI napravila izveštaj za prošlu godinu koji je fantastičan – ljudi su se temeljno pozabavili time kako se troši novac od tih taksi.\nTaj novac se ne troši na zelene stvari ali je vreme da se izmne Zakona o budžetskom sistemu vrate korak unazad i da se namesnke pare se upućuju gde im je mesto.\n„Srbija godišnje sakupi 10,5 milijardi dinara, od kojih samo polovina završi u Ministrastvu ekologije“, kaže Trivan.\nOdržana tribina pod nazivom“BUDIMO ZAJEDNO-NAPRAVI PRAVI KORAK“


Kemal Kozarić: Kriza u eurozoni će uticati i na BiH – Informer\nKemal Kozarić: Kriza u eurozoni će uticati i na BiH\nGuverner Centralne banke BiH Kemal Kozarić istakao je tokom sastanka sa ambasadorom SAD u BiH Patrickom Moonom da će se uticaj krize u eurozoni osjetiti i u BiH.\nNapominjući da banke u BiH izvore za finansiranje kredita nalaze u zemljama Evropske unije iz kojih dolaze, Kozarić je ocijenio mogućim da će se uticaj dužničke krize na njihove matične zemlje, odraziti i na operacije banaka u BiH.\n“Sadašnji podaci pokazuju da su banke u BiH visoko likvidne i da imaju dobru kapitalizaciju, ali i probleme s nekvalitetnim kreditima koji iznose 12,6 posto od ukupno odobrenih kredita“, naglasio je on.\nKozarić je dodao da se uticaj krize odražava i na stopu ekonomskog rasta, te na strane investicije koje bilježe pad, dok nezaposlenost bilježi porast.\nAmbasador Moon pohvalio je rad Centralne banke BiH i njene napore u očuvanju monetarne stabilnosti, te ukazao na značaj uloge ove institucije, saopšteno je iz Centralne banke BiH.\nMoon se interesovao za uticaj svjetske krize na BiH, posebno za uticaj kretanja u eurozoni na BiH, saopšteno je iz CBBiH.\nKozarić je ukazao i na činjenicu da BiH ima i svojih problema koji se ogledaju u zastoju u formiranju vlasti, neusvajanju budžeta, te zastoju u provođenju neophodnih reformi, što se odrazilo i nemogućnost realizovanja preostalih sredstava iz stend-baj aranžmana sa MMF-om.\nGuverner je, u ime CBBiH, zahvalio i američkoj Vladi koja je posredstvom Američke agencije za međunarodni razvoj (USAID) pomogla realizaciju nekoliko projekata u CBBiH.\n“Američka pomoć u reformi platnog prometa, koja se smatra jednom od najsupješnijih reformi u BiH, a potom i u uspostavi Centralnog registra kredita fizičkih i pravnih lica i drugim projektima, omogućila je CBBiH kvalitenije operativno djelovanje“, navodi se u saopštenju.\nVlasniku rotvajlera 18 godina zatvora\nBiH će prihvatiti ranjenike iz Libije na liječenje i rehabilitaciju, Tripoli plaća troškove


Čisora i Hej ukrstiće pesnice i u ringu – Nadlanu.com\nČisora i Hej ukrstiće pesnice i u ringu\nObjavljeno 9. maja 2012. / 11:03:29\nBritanski bokseri teške kategorije Dejvid Hej i Derek Čisora boksovaće 14. jula u Londonu, pet meseci pošto su ukrstili pesnice van ringa zbog čega je Čisori oduzeta licenca za nastupe, rekao je njegov menadžer.\nMeč na stadionu Vest Hema biće održan pod pokroviteljstvom Bokserske federacije Luksemubrga, pošto nadležni organi britanskog saveza nisu želeli da učetsvuju u organizaciji jer rivali nemaju odgovarajuću licencu.\nHej nije produžio licencu prošle godine posle gubitka titule u WBA verziji od Ukrajinca Vladimira Klička, dok je Čisori licenca suspendovana na šest meseci.\nSuspenzija je usledila pošto se Čisora posle poraza za WBC titulu od drugog brata Klička, Vitalija 18. februara, u Minhenu na konferenciji za medije posle meča potukao sa Hejem pošto su najpre razmenili uvrede.\nU tuči u sali su učestvovali i čalnovi njihovih timova a posle pesničenja Čisora je pretio i da će ubiti Heja.\nDupli Elvis na aukciji u Njujorku\nCipras zahteva otkazivanje dogovora sa EU\nNa korak do običnog premlaćivanja: Ovo je najsuroviji sport na svetu\nKako izgleda najpoznatije uvo sveta sporta posle 17 godina\nMarko Huk odbranio titulu svetskog šampiona


Priznajte šta vam je potrebno (2)\nI. M. - 29.06.2008 -\nSvakome se nekad desi da mu neka potreba koju ima u vezi nije zadovoljena. Tada je dobra ideja primeniti onu "traži i daće ti se", ali, ako je ikako moguće, bez vike, bez optuživanja, bez: "Lenštino jedna, i ja radim kao i ti, mrdni se malo, neću samo ja da kuvam, nisam ti ja mama ni kuvarica".\nŠta bi mogao da bude bolji pristup? Ne kažemo da treba da moljakate za pomoć niti da se unižavate, od toga se nećete osećati nimalo bolje. Samo, pokušajte da ne krenete agresivnošću. Umesto toga, u navedenom primeru ona bi mogla da kaže: "Joj, smučilo mi se više moje kuvanje. Možda bismo mogli da uzmemo neko gotovo jelo, ili izađemo negde, ili da neko vreme kuvaš ti". To bi bio neagresivan pristup u kome ona kaže šta joj je potrebno, i ponudi moguće rešenje (ili, još bolje, nekoliko mogućih rešenja).\nNećemo ići toliko daleko da tvrdimo da bi ovakav pristup uvek doneo pozitivno rešenje. U zdravoj vezi u kojoj partneri vode računa o onome što je potrebno voljenoj osobi trebalo bi da funkcioniše, ali nije svaka veza takva. Tako se može desiti da partner ili partnerka i na ovakav pristup reaguju agresivnošću i odbijanjem – ali tu se već radi o osobi koja ne obraća pažnju na vaše potrebe, samo zahteva da vi zadovoljite njene, pa se, ako su vaše primedbe i potrebe konstantno, ne samo jednom-dvaput, zanemarene, postavlja pitanje koliko takva veza uopšte ima smisla.\nIpak, u većini situacija, neagresivan pristup problemu i neagresivno traženje onoga što vam je potrebno (a to što tražite ono što želite nikako nije znak slabosti, potrebna je velika snaga da priznate da vam je nešto potrebno) trebalo bi da donesu pozitivan rezultat. Nije uvek lako, kada ste umorni i iznervirani i nešto vam se smučilo, da skupite snagu i mirno tražite, ali je vredno truda.


Predsjednik Republike razgovarao sa čelnim ljudima Fonda solidarnosti za dijagnostiku i liječenje oboljenja, stanja i povreda djece u inostranstvu | Предсједник Републике Српске | Милорад Додик\nNalazite se: Početna » Vijesti » Predsjednik Republike razgovarao sa čelnim ljudima Fonda solidarnosti za dijagnostiku i liječenje oboljenja, stanja i povreda djece u inostranstvu\nPredsjednik Republike razgovarao sa čelnim ljudima Fonda solidarnosti za dijagnostiku i liječenje oboljenja, stanja i povreda djece u inostranstvu\nObjavljeno: 13:15, 12.12.2017.\nPredsjednik Republike Srpske Milorad Dodik poručio je danas da su preduzete sve aktivnosti da Fond solidarnosti za dijagnostiku i liječenje oboljenja, stanja i povreda djece u inostranstvu počne da funkcioniše u zakonskom roku, odnosno od 1. januara sljedeće godine.\n“Fond je osnovan sa idejom da se društvo dovede u poziciju humanog odnosa prema teško oboljeloj djeci čije liječenje zahtijeva intervenciju institucija izvan Republike Srpske. Željeli smo da uskratimo poniženja roditelja, djece, ukupne javnosti i zdravstvenog sistema Republike Srpske”, rekao je predsjednik Dodik nakon sastanka sa čelnim ljudima Fonda.\nPredsjednik Dodik je rekao da je Republika Srpska prva u regionu koja ovu oblast reguliše zakonom, te je time još veća obaveza da rad Fonda bude uspješan.\n“Očekujem da će neki u okruženju reagovati na ovaj način, upravo podstaknuti našim primjerom. Ovogodišnje humanitarno veče, koje već tradicionalno organizujemo, biće u funkciji prikupljanja sredstava za Fond”, istakao je predsjednik Dodik.\nPredsjednik Republike Srpske kaže da je prihvatio ideju da se putem zakona reguliše ova oblast kako bi se definisala određena prava i obaveze.\n“Drago mi je što je zakon u javnoj raspravi prošao zapaženo, što niko nije bio protiv njega kada je usvajan u formi nacrta i prijedloga i što je dobio proceduralnu podršku predstavnika ukupnog političkog i javnog života u Republici”, istakao je predsjednik Dodik.\nPredsjednik Republike je napomenuo da svu logistku u radu ovog fonda solidarnosti preuzima Fond zdravstvenog osiguranja Republike Srpske, te da zbog toga neće biti formirane nikakve posebne službe kako bi sva prikupljena sredstva mogla da budu utrošena za pomoć djeci.\n“U Zakonu su navedeni sigurni i trajni izvori finansiranja Fonda, a svako ko ne želi da se od njegove plate odbija postotak za Fond, dopisom se može izuzeti”, pojasnio je predsjednik Dodik i dodao da smatra da takvih slučajeva skoro da i neće biti, ali da je Zakon morao da predvidi radi onih koji ne žele biti dio humane atmosfere u društvu.\nPredsjednik Republike je podsjetio da su Budžet Republike, kao i budžeti opština obavezni izdvajati određeni procenat sredstava iz svojih prihoda, kao i da se prilikom nabavke službenih automobila u javnom sektoru pet odsto od cijene nabavke mora izdvojiti za Fond.\n“Fond će ovime imati sigurne izvore finansiranja. Mi ne mislimo da se ovime mogu riješiti svi problemi, ali ovo je početak”, rekao je predsjednik Dodik i dodao da su članovi Upravnog odbora zahvalni što im je pružena prilika da rade na ovaj način u okviru ovog fonda.\nPredsjednik Republike je pozvao novinare da podstiču transparentnost Fonda koja će biti vidljiva u svakom trenutku, kao i njegov rad, te humanitarno veče koje će biti održano krajem godine i time daju svoju podršku.\n“Ovdje je riječ o svima nama, jer kada neko dijete teško oboli, oboli cijelo društvo, jer niko prema toj činjenici ne ostaje ravnodušan”, smatra predsjednik Dodik.\nPredsjednik Republike Srpske je poručio da će Fond “odraziti dušu društva i njegovu sposobnost da pokaže solidarnost”, na koju je, kako kaže, ponosan kao predsjednik Republike.\n“Želimo da očuvamo dignitet ove institucije i da poboljšamo njen rad. U prvim fazama, ukoliko se ukaže na bilo kakve mogućnosti da se poboljša sistem, Upravni odbor neće oklijevati i dostaviće prijedlog za poboljšanje zakonskog akta i donošenje određenih procedura i akata iz njihove nadleženosti”, poručio je predsjednik Dodik.\nPredsjednik Republike Srpske je zahvalio vršiocu dužnosti direktora Fonda solidarnosti za dijagnostiku i liječenje oboljenja, stanja i povreda djece u inostranstvu Jasminki Vučković što je prihvatila dužnost i Upravnom odboru koji će svoj posao obavljati bez naknade.


Šef Mosada: Iran sto posto pravi atomsku bombu - Sputnjik Srbija\n07:18 05.04.2018 (osveženo 07:35 05.04.2018) Preuzmite kraći link\nŠef izraelske obaveštajne službe Mosad Josi Koen izjavio je da je „stoprocentno siguran“ da je Iran i dalje posvećen razvijanju atomske bombe, istakavši da međunarodna zajednica mora da izmeni ili odbaci svoj nuklearni sporazum sa Teheranom.\n„Kao šef Mosada, ja sam 100 posto ubeđen da Iran nikada nije odustao od svoje vojne nuklearne vizije, ni na trenutak. Taj sporazum omogućuje Iranu da tu viziju ostvari. Zato verujem da se sporazum mora u potpunosti izmeniti ili odbaciti. U suprotnom, to bi bila strašna pretnja po bezbednost Izraela“, rekao je on.\nKoen je o tom pitanju održao razgovore na sastanku iza zatvorenih vrata s visokim zvaničnicima, prenosi AP, pozivajući se na neimenovani izvor blizak tim razgovorima.\nŠef Mosada je nuklearni sporazum sa Iranom, postignut 2015, nazvao „stravičnom greškom“, rekavši da taj dokument Iranu omogućava da zadrži ključne elemente svog nuklearnog programa i da za nekoliko godina ukloni druga ograničenja.\n„A onda će Iran moći da obogati dovoljno uranijuma za čitav arsenal nuklearnih bombi“, upozorio je Koen, rekao je isti neimenovani izvor koji je učestvovao u poverljivim razgovorima.\nKoen je kritikovao i ublažavanje sankcija Iranu, istakavši da je to rezultiralo „znatno pojačanom“ agresijom Teherana, a ukazao je i na kontinuirani razvoj iranskih balističkih raketa dugog dometa.\nTramp je sredinu maja postavio kao rok za postizanje dogovora sa evropskim zemljama o pooštravanju ograničenja Iranu, uključujući produženje ograničenja o nuklearnim aktivnostima koja, po trenutno važećim odredbama, treba da isteknu za nekoliko godina.\nUkoliko SAD i evropske zemlje ne budu uspele da se dogovore o novim kaznenim merama protiv Teherana, Tramp će se povući iz sporazuma i Iranu ponovo uvesti američke sankcije, upozorila je Bela kuća.


Omnibus samo prvi korak\nNOVI SAD - Lideri najvećih vojvođanskih stranaka - Jožef Kasa, Miodrag Isakov i Nenad Čanak, kako je Tanjug nezvanično saznao, usvojili su na preksinoćnjem sastanku zaključke koje su uputili republičkom premijeru Zoranu Đinđiću i predsedniku republičkog parlamenta Nataši Mićić.\n"ZA NESPORAZUM S NOVINARIMA KRIVA STRUCNA SLUZBA"\nNovi Sad -- Predsednik Skupstine Vojvodine i Lige socijaldemokrata Vojvodine Nenad Canak izjavio je da je nakon nesporazuma s novinarima "preemotivno reagovao", kao i da je nesporazum posledica greske sluzbe koja je zakazala pres-konferenciju.\nCANAK FORMIRA TIM ZA ODNOSE S JAVNOSCU\nNovi Sad -- Predsednik skupstine Vojvodine Nenad Canak, zbog incidenta sa novinarima koji se dogodio u ponedeljak, odlucio je da suspenduje odgovorne iz skupstinske sluzbe i da formira poseban tim za odnose sa javnoscu. Podsetimo, novinari su u ponedeljak odlucili da posle sat vremena cekanja ...\nKO JE KRIV ZA NESPORAZUM POLITICARA I NOVINARA?\nNovi Sad -- Predsednik Reformista Vojvodine Miodrag Isakov ocenio je kao "neozbiljno i neprofesionalno" to sto je 30-ak novinara i snimatelja iz protesta napustilo zgradu Skupstine Vojvodine posle jednocasovnog cekanja najavljene konferencije za novinare.\nNovi Sad -- U utorak uvece je u Novom Sadu odrzan sastanak predsednika tri najvece vojvodjanske stranke na kom su Nenad Canak, Mile Isakov i Jozef Kasa konstatovali da medju njihovim strankama nema sukoba, iako je u javnosti bilo takvih tumacenja, javlja dopisnik B92 Dragan Gmizic.\nCANAK NAJAVLJUJE KONKRETNIJE POTEZE KA AUTONOMIJI VOJVODINE\nNovi Sad -- Predsednik vojvodjanske skupstine Nenad Canak izjavio je da ce posle 1. februara stranke koje se zalazu za autonomiju Vojvodine "preduzeti mnogo konkretnije poteze", kao sto je iniciranje referenduma o sudbini vojvodjanske imovine.


Samozvani kreator bitkoina Krejg Vrajt: 2018. će biti godina BCH-a\nBTC $62.864 +0,08%\nETH $4.219 +2,21%\nBCH $623 +0,19%\nEOS $4,87 +1,37%\nDOGE $0,27 +4,09%\nKontraverzna ličnost tržišta kriptovaluta Krejg Vrajt je projektovao da će 2018. godina biti dobra za virtuelnu valutu Bitkoin Keš (BCH).\nKontraverzna ličnost tržišta kriptovaluta Krejg Vrajt je projektovao da će 2018. godina biti dobra za virtuelnu valutu Bitkoin Keš (BCH). Ovaj komentar je dat nakon neuspeha da dokaže da je Satoši Nakamoto, tvorac bitkoina.\nU svojoj nedavnoj Tviter objavi Vrajt je predvideo da će naredna godina biti vrlo dobra za Bitkoin Keš, koja se sredinom 2017. godine odvojio od bitkoin platforme. On je tvrdio da će glavne promene na Bitkoin Keš platformi smanjiti dividende na kriptovalute u 2018.\nJoš snažnije rivalstvo: Bitkoin protiv Bitkoin Keša\nUprkos stalnoj dominaciji originalne kriptovalute Bitkoin, Bitkoin Keš je zaista testirao snagu Bitkoino podrške. Obe plaftorme nude nešto što drugi nemaju, tako da nije pitanje koji je bolji, već ko ima veću podršku.\nGlavna karakteristika koja razlikuje Bitkoin Keš od Bitkoina je povećana veličina bloka, što dovodi do povećane brzine transakcije. Međutim, sigurnost Bitkoin Keša u poređenju sa Bitkoinom i dalje se dovodi u pitanje s obzirom na to da manje rudara radi na mreži - to znači nižu proviziju, čineći mrežu manje otpornom na napad.\nPrema rečima Vrajta, dominacija Bitkoina nad drugim kriptovalutama, posebno Bitkoin Kešom, biće znatno smanjena u narednoj godini.\nVerovatno je Vrajtovo poverenje u altkoin zasnovano na glavnim promenama koje se trebaju implementirati na Bitkoin Keš platformi, uključujući i uvođenje neograničene veličine bloka. Sa ovim događajima biće zanimljivo videti da li će Bitkoin Keš biti konkurentan valuti koja je trenutno broj jedan u kripto svetu.


Nakon tuče ispred ugostiteljskog objekta u Banjaluci uhapšena jedna osoba – Banjaluka24\nPolicija je uhapsila N.K. iz Banjaluke zbog sumnje da je ispred ugostiteljskog objekta pretukao jednu osobu, potvrđeno je za Srpskainfo.\nNadležnoj policijskoj stanici, juče u 00.40 časova, od strane oštećenog, prijavljeno je, da je ispred ugostiteljskog objekta u Banjaluci fizički napadnut od strane nepoznate osobe.\nIste večeri policija je identifikovala i uhapsila napadača.\nVOZILO HITNE POMOĆI USMRTILO ženu na biciklu


TELENOR uvodi NEOGRANIČENI MOBILNI INTERNET za SVOJE KORISNIKE – Plodna Zemlja\nInfo • Telekomunikacije\nTelenor, u okviru praznične ponude koja traje sve do 27. januara, uvodi nove Total tarifne planove sa neograničenim mobilnim internetom, po promotivnim cenama i mogućnosti kupovine uređaja na popustu. Time Telenor pruža podršku svima kojima je potrebna pouzdana i sigurna mreža da rade, uče ili gledaju video u visokoj rezoluciji kada su kod kuće ili u pokretu.\n„Ovo je godina koja je bila potpuno različita od ostalih, a takva je i ponuda sa kojom smo izašli na tržište. Naučili smo puno, a jedno od najvažnijih saznanja za našu industriju je da je pouzdana mobilna mreža vitalan resurs našeg društva, i da milioni ljudi računaju na nas da im je obezbedimo. Zato, kao odgovor, na tržište uvodimo neograničeni internet za naše korisnike da mogu lakše da rade, uče i funkcionišu u novom svetu povezanosti“, kaže Saša Filipović, izvršni Komercijalni direktor Telenora.\nZa pripejd korisnike, Telenor za praznike donosi više mobilnog interneta. Za nove korisnike koji do kraja januara 2021. kupe karticu i aktiviraju dodatak 5X ili 10X više, čeka ih više kredita, i 5GB ili 10GB mobilnog interneta koji mogu da koriste narednih sedam ili 15 dana. Takođe, naredna tri meseca dobijaju i po 10GB mobilnog interneta za dve omiljene aplikacije po izboru, svakih 30 dana bez naknade.\nTagoviInternet Mobilni internet Telenor Srbija\nUTICAJ COVID-19 na ZAPOSLENE žene Na skoro 82 odsto žena pandemija se negativno odrazila na živote\nPokrenutna PLATFORMA HORECA ZAJEDNICA za sve u ugostiteljstvu POSLOVNE POGODNOSTI u saradnji sa Coca-Cola HBC, berza poslova…


RTS :: SAT: Patrola od Beograda do Halkidikija\nRTS Svet SAT: Patrola od Beograda do Halkidikija\nnedelja, 10. jun 2018, 12:57\nEkipa emisije SAT krenula je na svoju prvu letnju patrolu. Ovoga puta vode vas do grčkih letovališta na Sitoniji - drugom prstu Halkidikija.\nSaznaćete šta vas sve čeka na putovanju dugom preko 700 kilometara, kakvo je stanje puta, gde su radovi, kakva je snabdevenost gorivom i da li u Makedoniji i Grčkoj priznaju naše potvrde o produžetku važenja tablica i saobraćajne dozvole.\nDetaljno pokazuju potpuno novu deonicu auto-puta kroz Makedoniju, ali i šta su Grci promenili u kaznenoj politici. Za razliku od prethodnih godina, ovoga puta pokazuju čak četiri mesta sa najlepšim plažama i zanimljivostima koje nudi Sitonija.\n(utorak, 25. feb 2020, 10:47) - Milos [neregistrovani]\nDa li ce te mozda ovog leta praviti patolu do Tasosa preko Makedonije?\n(petak, 13. jul 2018, 10:33) - Daca [neregistrovani]\n(petak, 15. jun 2018, 11:11) - anonymous [neregistrovani]\n(četvrtak, 14. jun 2018, 23:30) - ivica [neregistrovani]\n(utorak, 12. jun 2018, 15:17) - anonymous [neregistrovani]\n(utorak, 12. jun 2018, 13:52) - Jerema [neregistrovani]\n(nedelja, 10. jun 2018, 15:34) - Valozic Djordje Beograd [neregistrovani]\n(nedelja, 10. jun 2018, 12:51) - Dejan [neregistrovani]\n(nedelja, 10. jun 2018, 09:48) - Slobodan [neregistrovani]\n(petak, 08. jun 2018, 23:10) - Ilija [neregistrovani]


Vladimir Radojković – mladi šahista velikog srca\nU šahu, ako ga igraju majstori, sreća je prakticno isključena rekao je Emanuel Lasker…\nKao što verovatno već znate, šah je verovatno najstarija igra koja je održala svoju popularnost iako je nastala pre čak pet hiljada godina. Čuvena “kraljevska igra”, prema brojnim navodima, svoje poreklo vuče iz Indije, odakle se raširila u Persiju, Arabiju, osvojivši potom Zapadnu Evropu. Postoje mnoge legende o nastanku šaha, a jedna od njih govori o Setu Ben Dahiri, mudracu koji se smatra tvorcem ove igre.\nŠah je u svojoj prvobitnoj formi uspeo da preživi smenu careva, kraljeva, predsednika i vladara, ostavši veran svojim pravim i iskrenim ljubiteljima i dan danas. Poprimivši moderne forme dvadeset i prvog veka, šah se sada može igrati i putem interneta, u društvu poznanika ili kompletnih stranaca.\nVladimir Radojković, dvadesetdvogodišnjak iz Srbije je uspešni online šahista koji postiže zavidne rezultate, a sa šahom se upoznao pre nego što je krenuo u osnovnu školu. Nakon kratke pauze tokom koje se u srednjoj školi posvetio košarci, Vladimir se 2019.godine ponovo vratio šahu kada mu je pažnju privukla platforma Play Magnus, koja je napravljena od strane tima trenutnog svetskog prvaka, Magnusa Karlsena. Može se reći da je serija “Damin gambit” koja je postigla svetsku popularnost u vrlo kratkom roku takođe doprinela dodatnom produbljivanju njegove ljubavi prema šahu, pa je 2020.godinu, koja je bila obeleža brojnim nemilim događajima, proveo u usavršavanju svog znanja.\nGodinu dana kasnije, 2021.godine, radio je na vežbanju pravila i šahovskih otvaranja, da bi se potom pridružio platformi FIDE, Fide Online Areni, na kojoj postiže zavidne uspehe, konstantno se trudeći da postane još bolji. Kako sam Vladimir kaže: “Najbolji način za dostizanje boljih rezultata jeste aktivan trening, praćen razgovorima sa ostalim šahistima protiv kojih sam igrao nakon turnira”. Sa rekordom od 2510 na platformi Lichess, Vladimir aktivno radi na postavljanju novog ličnog rekorda, u čemu će mu pomoći njegova saradnja sa trenerom Mirkom Jevtićem koji ima zaista bogato iskustvo.\nKako sam Vladimir kaže, prethodni hladni februar okarakterisan sumornim danima iskoristio je da napiše knjigu o šahu, koja nosi naziv “Šah sa Vladimirom”, a koja se može videti na njegovom sajtu. Knjiga je ispunjena slikama i grafikama, otkrivajući nam tajne “kraljevske igre” na zanimljiv način, pri čemu je pogodna kako za čitaoce sa našeg govornog područja, tako i za ljude iz inostranstva budući da je prevedena na engleski jezik. Uvek u kontaktu sa svojom publikom, mladi majstor šaha uživa u čitanju komentara svojih fanova.\nŽeleći da spoji lepo i korisno, Vladimir je ove godine organizovao humanitarne turnire za pomoć bolesnoj deci i odraslima koji su korisnici fondacije Budi Human – sa nekoliko realizovanih turnira, nada se da će u saradnji sa brojnim dobrim ljudima sa kojima se susreo, uspeti da probudi svest kod ljudi da je nešto najhumanije što mogu uraditi da pomognu onome kome je pomoć potrebna.\n“U martu sam dobio svoj FIDE ID i nastavljam dalje napredovanje u sportu, u šahu. Ovo je jedan veliki korak u karijeri s obzirom na to da se sada „otvaraju mnoga vrata“ i krećem u još dublje istraživanje svojih mogućnosti. Sport jednostavno jača samopouzdanje i navodi nas na to da aktivno radimo na sebi. Drago mi je da imam podršku meni dragih ljudi, porodice i prijatelja, sportista i publike takođe i zadovoljan sam uspesima koje postižem trudeći se da svaki naredni put oni budu što bolji”, za kraj kaže Vladimir, pozivajući vas da posetite njegov sajt i možda na taj način otkrijete svoju ljubav prema kraljici svih igara.


Portal Sarajevo-RS.com - Vlada Srbije donira 250 hiljada evra za Fond solidarnosti RS\nPredsednica Vlade Srbije, Ana Brnabić učestvovaće sutra u Banjaluci na donatorskoj večeri Vlade Republike Srbije na kojoj se prikupljaju sredstva za Fond solidarnosti RS za dijagnostiku i liječenje oboljenja, stanja i povreda djece u inostranstvu.\nVlada Srbije donijela je, na sednici održanoj 25. decembra, zaključak da na račun Fonda bude uplaćeno 250 hiljada evra, saopštila je vladina Kancelarija za saradnju sa medijima.\nSa predsjednicom Vlade Srbije, na donatorskoj večeri u Administrativnom centru Vlade RS učestvovaće i ministar zdravlja Zlatibor Lončar i ministar za rad, zapošljavanje, boračka i socijalna pitanja Zoran Ðorđević.\nPremijerka i srpski ministri, zajedno sa predsjednikom i premijerkom Republike Srpske, Miloradom Dodikom i Željkom Cvijanović, kao i ministrima Vlade RS razgovaraće na donatorskoj večeri „S ljubavlju hrabrim srcima“ sa građanima koji budu dali svoj doprinos pozivanjem humanitarnog telefonskog broja.\nDonatorsko veče "S ljubavlju hrabrim srcima", održava se od 2010. godine pod pokroviteljstom predsjednika Republike Srpske i do sada je posredstvom te humanitarne akcije pomoć dobilo 1.841 dijete sa raznim oboljenjima i poteškoćama u razvoju.\nMore in this category: « Za mjesec dana deset mrtvih u porodičnom nasilju u Srbiji Kitarovićeva reaguje na Vučićevu izjavu: Ne komentariše političke teme »


Izvor: Radio 021, 21.Jul.2020, 17:50\n"Zbog toga što je prikazan jedan >> Pročitaj celu vest na sajtu Radio 021 << gej lik nije dobijeno odobrenje za snimanje serije, i to je jako zastrašujuće za budućnost", rekla je ona za časopis iz kulture Altjazi Fasikul.\nPrema tom časopisu, Netfliks je odbio da se povinuje turskom Visokom radiodifuznom savetu, i da izbriše homoseksualni lik iz scenarija, opredelivši se rađe da otkaže projekt nego da prihvati cenzuru. Netfliks za Frans pres nije ni potvrdio niti demantovao pokušaje cenzure.\nPredlog zakona koji predviđa povećanu kontrolu društvenih mreža predstavljen je u utorak u turskom parlamentu. Posmatrači smatraju da bi budući zakon mogao da dozvoli vladi i da ograniči onlajn vidljivost aktivista LGBT.\nIzvor: B92, 22.Jul.2020, 11:45\nPlatforma za gledanje serija i filmova Netfliks otkazala je produkciju serije u Turskoj u kojoj se pojavljuje jedan gej lik, zato što nije dobila odobrenje vlade za snimanje, rekla je scenaristkinja serije...Edže Jorendž je za Frans pres potvrdila medijske informacije prema kojima je otkazano snimanje...


Cvećara Neven - Novi Sad › Sadržaj › Psihologija biljaka\nSadržaj › Psihologija biljaka\nOčigledno, ako idete tako daleko da uopšte nastojite da razumete biljku ona vam se mora svideti i morate želeti da bude zdrava. Neke osobe gledaju na svoje biljke samo kao na ukras prostorije, dok druge sa njima postupaju kao sa živim bićima i daju sve od sebe da sretno žive poštujući njihove potrebe. Posmatrači su uočili da biljke u nekom izložbenom prostoru, izgubljene među drugim lepim izloženim predmetima, slabije uspevaju nego one u blizini ulaza, gde im se prolaznici stalno dive. Danas se veruje da biljke reaguju na muziku a eksperimenti pokazuju da rastu u pravcu odakle dopiru zvukovi Baha, Hendla i u pravcu muzike na Indijskoj gitari dok se okreću od modernog roka. Veruje se da biljke bolje uspevaju uz stalno prisustvao nego u tišini.


RUSKI AMBASADOR PORUČIO Dokument koji je Predsjedništvo BiH usvojilo nije ANP - Srpskainfo\nRuski ambasador u BiH, Petar Ivancov, izjavio je danas da dokument koji je Predsjedništvo BiH usvojilo u utorak, nije Godišnji nacionalni program (ANP) za NATO.\nTaj dokument nije povezan s integracijom BiH u NATO savez. Taj dokument nije povezan ni s Akcionim planom za članstvo u NATO (MAP) – izjavio je Ivancov za RTRS\nPodsjećamo, Predsjedništvo BiH juče je odobrilo da se NATO u Briselu dostavi dokument “Program reformi BiH”, dan pošto Predstavnički dom BiH potvrdi imenovanje Zorana Tegeltije iz SNSD za predsjedavajućeg Savjeta ministara BiH.\nNakon usvajanja dokumenta, mnogi akteri imaju drugačije tumačenje. Dok jedni tvrde da je taj dokument preimenovani “Godišnji nacionalni program” (ANP) koji znači početak realizacije “Akcionog plana za članstvo u NATO”, s druge strane, Dodik i funkcioneri SNSD navode da se ne radi o dokumentu kojim će se aktivirati MAP.\nDokument još uvijek nisu dostupni, iako su poslanici SDP BiH, SDS i PDP tražili danas u Parlamentu BiH da se objavi sadržaj tog dokumenta, ali je taj zahtjev odbijen. Još uvijek aktuelni ministar bezbdjednosti Dragan Mektić, rekao je da se taj dokument drži u sefovima.\nPolitika ANPNATOPetar Ivancov


Auto - sedišta za male Zvezdarce - Agencija za bezbednost saobraćaja, Republika Srbija\nU cilju veće bezbednosti najmlađih tokom vožnje ali i podizanja svesti o korišćenju auto sedišta za decu, danas je ispred zgrade Gradske opštine Zvezdara održana podela besplatnih auto sedišta u okviru promotivnih aktivnosti Agencije za bezbednost saobraćaja.\nNa prezentaciji o pravilnom korišćenju auto sedišta, koja je održana u Opštini, prisutne roditelje su pozdravili predsednik Gradske opštine Zvezdara Vladan Jeremić i direktor Agencije za bezbednost saobraćaja Duško Pešić.\nTom prilikom, Pešić je istakao da Agencija, u višegodišnjoj saradnji sa lokalnim samoupravama, radi na podizanju nivoa bezbednosti u saobraćaju. U okviru praćenja stanja bezbednosti saobraćaja i identifikacije ključnih problema u bezbednosti saobraćaja Agencija predlaže mere za unapređenje bezbednosti saobraćaja. U skladu sa tim su u mnogim opštinama realizovane akcije besplatne podele auto sedišta za najmlađe koje je donirala Agencija.\nPredsednik Gradske opštine Zvezdara zahvalio se Agenciji za bezbednost saobraćaja na donaciji i istakao da se već šest godina realizuje akcija besplatne podele dečijih auto -sedišta za najmlađe Zvezdarce. Cilj ove akcije je povećanje bezbednosti najmlađih stanovnika Zvezdare u saobraćaju.\n„Do sada je podeljeno više od 2000 auto sedišta za decu, a u ovoj godini je već podeljeno 264. Sa ovom donacijom smo dobili priliku da za još 50 mališana sa Zvezdare obezbedimo sigurno i bezbedno učešće u saobraćaju”-rekao je Vladan Jeremić.


Imlek nastavio vakcinaciju zaposlenih, apel i kooperantnima\nTanjug 1. juna 2021. 11:08\nBEOGRAD – U kompaniji „Imlek“ u Padinskoj Skeli danas je nastavljena vakinacija zaposlenih, koja se obavlja u saradnji sa Privrednom komorom Srbije (PKS) i Institutom „Batut“, a tom prilikom su pozvani i kooperanti te komapnije da se prijave za vakcinaciju zaposlenih.\nIzvršni direktor „Imleka“ Bojan Radun istakao je da je od početka epidemije jedan od ključnih prioriteta te kompanije zastita zdravlja zaposlenih.\n„Hvala Privrednoj komori jer nam je omogućila da među prvima vakcinišemo svoje zaposlene, kao i zaposlene u našim firmama u BiH i Severnoj Makednoniji. Cilj nam je da pre svega zaštitimo zdravlje ljudi, a i da obezbedimo proces proizvodnje koji je u mlekarskoj industriji izuzetno osetljiv“, rekao je.\nRadun je pozvao sve poslovne partnere, kao i farmere koji sarađuju sa Imlekom da se prijave za vakcinaciju koja će im biti omogućena u najkraćem mogućem roku u saradnji sa PKS.\nImlek ima ukupno 1.900 zaposlenih od čega 1.300 u Srbiji.\nPredsednik PKS Marko Čadež istakao je da se vakcinacija zaposlenih u Imleku privodi kraju.\n„Imlek je od početka insistirao da zaposleni budu zaštićeni. Hvala zaposlenima koji su bili spremni da se vakcinišu“, rekao je predsednik PKS.\nČadež je dodao da kod dileme oko vakcinaciji treba razmišljati na način da to što neko neće da se vakciniše ne znači da ĆE ostati bez posla, ali da ako se ne zaštitimo i izborimo protiv virusa korona, posla neće biti.\nPozvao je više od 4.000 farmera koji sarađuju sa Imlekom da se prijave za vakcinaciju.\n„Vakcinacija je način da započnemo normalan život, ali i da budemo jači. Imlek je to pokazao jer je u ovom periodu ne samo investirao u modernizaciju, već je i rastao na tržištu regiona“, rekao je Čadež.\nEpidemiolog iz Instituta „Batut“ dr Maja Stošić rekla je da su na ovaj način do sada u saradnji sa PKS, u prostorijama Instituta, vakcinisani zaposleni iz 40 firmi.\nDodala je da je u saradnji sa PKS preko Mreže zavoda za javno zdravlje vakcinisano više od 8.000 zaposlenih u firmama.\nApelovala je da se što više ljudi prijavi za vakcinaciju i rekla da su ekipe „Batuta“ spremne da pomognu u realizaciji imunizacije.


Jović: Projekat vrijedan 1,1 milion KM je veliki uspjeh i radost za djecu - NTV Arena\nJavni fond za dječiju zaštitu Republike Srpske uspješno je organizovao ljetovanje na crnogorskom primorju za 1.800 djece iz osjetljivih kategorija i za ovu namjenu izdvojio 1.150.000 maraka, rekao je Srni direktor Fonda Nedeljko Jović.\nJović je rekao da je ova direktna usluga korisnicima možda najljepše od prava u sistemu dječije zaštite i da se kroz 19 godina njegove realizacije pokazalo da pruža ogromnu radost i brojne benefite djeci iz svih opština i gradova Srpske.\nU šestoj grupi djece koja su danas otputovala na ljetovanje u Bečiće je i 10 djece ratnih vojnih invalida iz Bijeljine i šestoro nagrađenih na likovno-literarnom konkursu Boračke organizacije “Republiko Srpska u srcu te nosim, tobom se ponosim”.\nRealizacija programa “Socijalizacija djece” traje do 22. septembra.\nTags: bijeljina, fond za djeciju zastitu, javni fond, nedeljko jovic, rs, socijalizacija djece, zemlja\nUkloniti ambroziju i izbjeći kazne


RSE: Poseta Haradinaja SAD otkazana jer nije dobio vizu – NovostiDana.rs\nRSE: Poseta Haradinaja SAD otkazana jer nije dobio vizu\nPoseta premijera Kosova Ramuša Haradinaja Sjedinjenim Američkim Državama (SAD) je otkazana jer mu nije izdata viza, izjavio je danas jedan zvaničnik iz Nacionalne garde u Ajovi za Radio Slobodna Evropa (RSE).\nPortparol Garde Ajove Greg Hepgud (Hapgood) rekao je za RSE da je obrzaloženje da poseta ne može da se realizuje i da nisu mogli da dobiju više informacija.\nHaradinaj je 11. januara trebalo da prisustvuje dogadjaju u organizaciji komandanta nacionalne garde u Ajovi Timotija Ora (Timothyja Orra), prenosi RSE.\n„Premijera Haradinaja je pozvao general Or na ovaj dogadjaj, ali mi žalimo što nije mogao da dobije vizu i bude sa nama“, rekao je Hepgud i dodao da će umesto njega dogadjaju prisustvovati zamenik premijera Kosova Bedžet Pacoli.\nHaljilj Matoši iz kabineta kosovskog premijera rekao je za Radio Slobodna Evropa da još nije potvrdjeno da je Haradinaju uskraćena američka viza.\nHaradinaj je u nedelju rekao da čeka na američku vizu, prenosi RSE.\nRadio Slobodna Evropa navodi da se to dešava nakon što je medjunarodna zajednica predvodjena SAD iskazala oštro protivljenje namerama vlasti u Prištini da ukinu tek uspostavljeni Sud za ratne zločine na Kosovu.\nRekordnih 306 milijardi dolara štete od prirodnih nepogoda u SAD


RTCG - Radio Televizija Crne Gore - Nacionalni javni servis :: Politika :: Odnosi sa Azerbejdžanom unaprijeđeni\nMUSTAFIĆ - MIRZAZADE 30. 06. 2016. 16:26 >> 16:08 0\nMUSTAFIĆ - MIRZAZADE\nOdnosi sa Azerbejdžanom unaprijeđeni\nOdnosi između Crne Gore i Azerbejdžana znatno su unaprijeđeni u mnogim društveno-političkim sferama, ocijenjeno je danas na sastanku potpredsjednika Skupštine, Sulja Mustafića i otpravnika poslova diplomatske misije Azerbejdžana u Podgorici, Sejrana Mirzazadea.\n„Zajednički je konstatovano da su odnosi između Crne Gore i Azerbejdžana znatno unaprijeđeni u mnogim društveno-političkim sferama i da je u tom procesu važnu ulogu imalo diplomatsko predstavništvo u Podgorici“, kaže se u saopštenju.\nNavodi se da se Mustafić zahvalio Mirzazadeu na doprinosu i naporima u postizanju dobrog nivoa odnosa između dvije zemlje.\nMustafić je rekao da poseban značaj imaju parlamenta dvije zemlje i njihova saradnja koju, kako smatra, u narednom periodu treba intenzivirati neposrednim kontaktima u bilateralnim odnosima i međunarodnim inicijativama.\n„Naše parlamentarne grupe prijateljstva su važan most saradnje dvije zemlje koje stvaraju pretpostavke za dalju nadgradnju odnosa u političkoj, ekonomskoj, privrednoj i kulturnoj oblasti“, poručio je Mustafić.\nU saopštenju se kaže da je Mirzazade zahvalio Mustafiću na podršci koju je imao od parlamenta i državnih institucija Crne Gore, ističući da će ga za Crnu Goru vezati trajne prijateljske veze.\nSastanku je prisustvovao i novi šef Misije, Anar Adžamov.\nSuljo Mustafić CG - Azerbejdžan


Razvojni fond Vojvodine predstavio kreditne linije za poljoprivrednike i preduzetnike - Opština Kula\nVi ste ovde:Početna»Lokalna zajednica»Lokalna samouprava»Razvojni fond Vojvodine predstavio kreditne linije za poljoprivrednike i preduzetnike\nRazvojni fond Vojvodine predstavio kreditne linije za poljoprivrednike i preduzetnike\nOd Admin dana\t 29. oktobra 2019. Lokalna samouprava,Privreda\nDanas je u Kuli održana prezentacija Razvojnog fonda Vojvodine, koja je izazvala veliko interesovanje poljoprivrednika, preduzetnika i pravnih lica. Ukupno je predstavljeno 13 kreditnih linija, koje su veoma povoljne sa kamatnom stopom od 1% do 3%. Prezentaciju je organizovao Razvojni fond AP Vojvodine u saradnji sa opštinom Kula i Kancelarijom za lokalni ekonomski razvoj.\nPrema rečima predstavnika Razvojnog fonda Vojvodine konkursi su otvoreni tokom cele godine sve do utroška sredstava, a najpovoljniji na finansijskom tržištu su dugoročni krediti Razvojnog fonda, kao i povoljna kamatna stopa. Kako ističu u Razvojnom fondu , maksimalno je ubrzana procedura za odobravanje kredita, te je dovoljno da potencijalni korisnik sredstava samo jednom dođe u Razvojni fond da bi obavio posao.\nPregled potrebne dokumentacije koja se podnosi prilikom konkursa, kao i ostale informacije o uslovima finansiranja mogu se preuzeti sa internet stranice Razvojnog fonda Vojvodine doo Novi Sad www.rfapv.rs ili u sedištu Razvojnog fonda u Novom Sadu, Bulevara cara Lazara 7 a.\nPrethodni članakPočeli radovi na proširenju puta u Crvenki\nSledeći članak „Kolo, kolo, naokolo“ u petak u Kuli


A. J. 16. avgusta 2021. 21:16\nOd jednog mladića sa kojim je pričala na ulici čula je da je „vlada predala Kabul Talibanima“, a na pitanje da li se plaši za svoju budućnost jedan muškarac joj je rekao: „Sada je suština ostati živ“.\nBritanski Gardijan je preneo priču jedne Avganistanke, studentkinje, iz Kabula koja je rekla: „sada moram da spalim sve što sam postigla“.\nJoš gore je, piše Gardijan, po ulasku Talibana u Kabul za žene iz studentskog doma, koje su izvan Kabula, koje su bile uplašene i zbunjene oko toga gde treba da idu, dok su im se muškarci smejali i dobacivali da idu i obuku burku i da su im „ovo poslednji dani na ulici“.\n„Kao žena, osecćam se kao da sam žrtva ovog političkog rata koji su započeli muškarci. Osecćam se kao da se više ne mogu glasno smejati, da više neću moći da slušam svoje omiljene pesme, da se više ne mogu sastajati sa svojim prijateljima u omisljenom kafiću, ne mogu više nositi svoju omiljenu žutu haljinu ili ružičasti karmin. I ne mogu više da idem na posao ili da završim fakultet …“, rekla je u ispovesti za Gardijan ova studentkinja, koja kaže da je po dolasku kući morala da sakrije svoj laptop i dokumenta.\n„Avganistanske žene su se mnogo žrtvovale za malo slobode koju su imale. Kao siroče tkala sam tepihe samo da bih se obrazovala. Suočila sam se sa mnogim finansijskim izazovima, ali sam imala mnogo planova za svoju budućnost. Nisam očekivala da će sve ovako završiti“, rekla je ova Avganistanka.\nDodala je da je „sada rizično imati bilo kakvu ličnu kartu ili nagrade Američkog univerziteta“.\n„Za nas u Avganistanu nema posla“, navela je ona.\n„Dugo godina sam radila kao novinarka … da podignem glas Avganistanaca, posebno Avganistanki, ali sada se naš identitet uništava i ništa nismo učinili da bismo to zaslužili“, rekla je Ajša za Gardijan.\nŽivot im je sada, ističe, ugrožen, zatvorene su u svojim kućama, a „smrt nam preti u svakom trenutku“.


Studijska posjeta Hrvatskoj „Tri godine iskustva Hrvatske omladine u EU” | BREV\nStudijska posjeta Hrvatskoj „Tri godine iskustva Hrvatske omladine u EU”\nStudijska posjeta Hrvatskoj će polaznicima pružiti mogućnost da sagledaju prednosti evropskog sistema obrazovanja i važnost poštovanja demokratskih vrijednosti u zemljama članicama EU. Polaznici će se upoznati sa evropskim modelom obrazovanja koji pruža mogućnosti za sticanje znanja i vještina koje su cijenjene na tržištu rada.\nAktivno učešće mladih na tržištu rada je važan dio procesa demokratizacije i ekonomskog razvoja zemlje, zbog čega će u okviru ove razmjene učesnici imati mogućnost da dođu do ideja za reformu sistema obrazovanja u Crnoj Gori. Ova rješenja će obuhvatiti i neformalne oblike obrazovanja, kao i organizovanje mreže mladih oko tijela koja im daju mogućnost da kreativno rade, poboljšaju svoje komunikacione vještine i liderstvo, sarađuju sa sličnim organizacijama i institucijama u zemlji i inostranstvu. Takođe očekujemo da se potrebnim rješenjima stvore veće mogućnosti za mlade da putuju i uče i samim tim poboljšaju zapošljavanje i mobilnost svojih usluga na tržištu rada, a sve to ogledajući se na slučaj Hrvatske i njenog obrazovnog sistema kao punopravne zemlje članice EU od 2013. godine.\nUčesnici studijske posjete biće srednjoškolci i studenti koji su društveno angažovani i koji će, nakon posjete Zagrebu, na najbolji način prenijeti iskustvo mladih iz Hrvatske na polju obrazovanja i nakon toga širiti viziju među ostalim mladim ljudima u Crnoj Gori o evropskom, kao najpogodnijem modelu obrazovanja. Posjeta Zagrebu će se sastojati od posjete ključnim institucijama u domenu kreiranja obrazovnih politika, razmjene iskustava sa mladima iz Zagreba kada su u pitanju mogućnosti koje su im pružene u okviru evropskog modela sistema obrazovanja, te pohađanja predavanja eminentnih stručnjaka i eksperata.


Vraćanje na obračun potrošnje grejanja po kvadraturi – RADIO TELEVIZIJA BOR\nVraćanje na obračun potrošnje grejanja po kvadraturi\nMAJDANPEK – Odlukom o načinu obračuna i naplate toplotne energije do kraja ovogodišnje grejne sezone, usvojene na današnoj sednici Opštinskog veća Majdanpek, a inicirane nedavnim protestima korisnika daljinskog grejanja, predviđeno je vraćanje obračuna potrošnje po kvadraturi. Razlozi za donošenje ove odluke jesu drastična odstupanja u potrošnji po zgradama, razlike u kvalitetu grejanja i uvećani računi. Po ovoj odluci cena grejanja po kvadratnom metru iznosiće 99,29 dinara, što je za šest dinara manje u odnosu na isti period prošle godine.\nČlanovi Opštinskog veća usvojili su danas i Odluku o raspisivanju javnog Konkursa za sufinansiranje projekata za ostvarivanje javnog interesa u oblasti javnog informisanja na teritoriji opštine Majdanpek, koji će biti otvoren od dana objavljivanja na zvaničnom sajtu Opštine Majdanpek. U skladu sa budžetom Opštine Majdanpek za 2017. godinu, a na osnovu Odluke o raspodeli sredstava u oblasti javnog informisanja, za štampane i elektronske medije, kao i pojedinačna davanja predviđeno je milion i po dinara, od toga za štampane medije 300 hiljada dinara, a za elektronske, odnosno radio i televizijske kuće milion i 130 hiljada dinara. Za sekretara Komisije za ocenjivanje projekata, za rasporedjivanje sredstava u oblasti javnog informisanja imenovan je Dejan Škorić.\nNa današnjoj sednici Opstinskog veća bilo je reči o izmeštanju objekta fekalne pumpne stanice, koja se nalazi u krugu Rudnika bakra Majdanpek, a usvojene su i pojedinačne odluke o dodeli učeničkih i studentskih stipendija, kao i izmenjen Pravilnik o kategorizaciji budžetskih sredstava, namenjenih sportskim organizacijama i klubovima.\nTags: grejanje majdanpek, konkurs za informisanje, opstina majdanpek, opstinsko vece majdanpek, potrosnja po kvadraturi\nPrevious „Gradimo zajedno“\nNext Sprečena još jedna krađa u RTB-u Bor


Opasne situacije u vazduhoplovstvu :: Direktorat civilnog vazduhoplovstva Republike Srbije\nRepublike Srbije - 29.01.2020 09:11:42\nBilo gde u svetu u vazdušnom prostoru su potencijalno moguće mnoge opasne situacije za vazduhoplovstvo, kao na primer: vulkanski pepeo, nuklearne čestica kao produkti nuklearnih katastrofa, toksične hemikalije, opasne meteorološke pojave, pandemije, nestašice goriva ili štrajkovi većih razmera, sajber napadi itd.\nU Evropi postoji snažna inicijativa za prevenciju kako uzroka opasnih situacija tako i situacija koje mogu proisteći iz njih u vazduhoplovstvu. S toga su definisane procedure u kriznim situacijama za mnoga tela, kao na primer: Eurocontrol Network Manager, EACCC (European Aviation Crisis Coordination Cell), Nacionalne kontakt osobe (SFP - State Focal Point), ECHO (EU Humanitarian Aid and Civil Protection department) itd. U tu svrhu se razvijaju procedure, održavaju sastanci, edukuje što veći broj ljudi koji rade u vazduhoplovstvu, održavaju vežbe simulacije nekih od opasnosti (vulkanski pepeo, nuklearni akcidenti, sajber napadi, širenje bolesti itd.).\nDirektorat civilnog vazduhoplovstva Republike Srbije prati rad ovih tela i prema mogućnostima učestvuje u njihovom radu, sudeluje u nekim od organizovanih vežbi i donosi generalne smernice za subjekate koji mogu biti od značaja za aktivnosti u opasnim situacijama u vazdušnom prostoru Republike Srbije.


„Narodna skupština Republike Srpske obavezuje predstavnike Republike Srpske u institucijama BiH da obustave donošenje bilo kakvih odluka u organima BiH do usvajanja zakona o prestanku mandata stranih sudija i izboru domaćih sudija u Ustavnom sudu BiH i njegovog stupanja na snagu.“\nTako glasi četvrti od osam zaključaka koje je Narodna skupština RS usvojila 17. februara na posebnoj sednici za koju je povod bila odluka Ustavnog suda BiH o poljoprivrednom zemljištu. Istina, „obustavljanje donošenja bilo kakvih odluka“ vrlo brzo je u stranačkim krugovima preformulisano u to da naši predstavnici neće glasati za bilo šta pre nego bude usvojen pomenuti zakon, jer su shvatili da im je formulacija loša i da biti uzdržan u nekim situacijama znači da mogu da prođu odluke vrlo štetne po Srpsku, piše Srpskainfo.\nU to vreme, i vlast i opozicija su se zaklinjale u taj zaključak, Sarajevo je paničilo zbog „blokade države“, ali je srpsko jedinstvo bilo kratkog daha, te su počele međusobne optužbe oko toga ko je prvi prekršio zaključak.\nČak i da izuzmemo glasanje za akte koji se odnose na posledice pandemije virusa korona (jer ta situacija nije bila poznata u vreme odlučivanja NS RS) može se videti da je zaključak parlamenta Srpske često (po)gažen u institucijama BiH, i to od strane oba politička bloka stranaka iz RS, bez obzira što je Predlog zakona o zameni stranih sudija u Ustavnom sudu BiH daleko od usvajanja. On se još nalazi u fazi razmatranja na parlamentarnim komisijama.\nPredsedništvo BiH odavno donosi odluke kao da se ništa nije desilo, a kada je reč o Savetu ministara, najbolji odgovor na pitanje koliko se poštuje zaklučak NS RS imali smo na prošloj sednici, gde su ministri iz RS glasali za budžet institucija i međunarodnih obaveza.\nIstovremeno, listinzi glasanja u PS BiH otkrivaju da poslanici SDS i PDP glasaju gotovo uvek zajedno s poslanicima iz Federacije BiH, ali i da su parlamentarci SNSD, DNS, SP i US proteklih meseci u nekoliko navrata bili za neke odluke koje nemaju nikakve veze ni sa Ustavnim sudom BiH, ni s koronom.\nNajdrastičniji primer glasanja SDS i PDP bila je Rezolucija o osudi žrtava nacističkih režima, zbog koje je sazivana i posebna sednica NS RS, kao i glasanje za Predlog izmena zakona o PDV Denisa Zvizdića.\nDodik: Dom naroda u Parlamentarnoj skupštini BiH nije nikakvo mesto egzekucije ili pretnje\nGlasali su i za Izveštaj o revidiranoj strategiji procesuiranja ratnih zločina u BiH, za Izveštaj o zaštiti ličnih podataka, za zakon o prestanku mandata VSTS u sadašnjem sastavu…\nMeđutim, na nekim tačkama pridružili su im se i poslanici iz vladajućeg bloka. Primera radi, na devetoj sednici Predstavničkog doma, SNSD i ostali podržali su zaključak Nikole Lovrinovića (HDZ BiH) ) kojim je Savet ministara BiH zadužen da u roku od 60 dana predloži zakon o platama i naknadama u institucijama BiH.\nSvi zajedno, glasali su i za imenovanje članova interparlamentarnih grupa prijateljstva PS BiH za bilateralnu saradnju s parlamentarnim telima drugih zemalja, za zaključak kojim se Savet ministara obavezuje da obezbedi novac za održavanje lokalnih izbora, a podržali su i inicijativu Predraga Kojovića kojom se Predstavnički dom obavezuje da pokrene postupak izbora članova Saveta RAK.\nTakođe, oba politička bloka iz RS podržala su inicijativu poslanika DNS Nenada Nešića o izmeni Zakona o koncesijama kojim bi bila ukinuta Komisija za koncesije BiH. O broju ratifikovanih međunarodnih sporazuma da i ne govorimo.\nŠefica Kluba poslanika SNSD u Predstavničkom domu BiH Snježana Novaković Bursać tvrdi da su se, pri odlučivanju u Sarajevu, vodili isključivo interesima Republike Srpske.\n– Ratifikovan je veliki broj sporazuma od kojih je značajan broj bio direktno vezan za implemetaciju projekata i investicije u Srpskoj. Mislim da je globalna kriza izazvana pandemijom sigurno donela neke uslove u kojima moramo pažljivije da vodimo računa o interesima RS i prilikom donošenja odluka generalno – kaže Novaković Bursaćeva.\nBorenović: Dodik prvi prekršio\nPredsednik PDP i poslanik u Predstavničkom domu BiH Branislav Borenović tvrdi da je zaključak NS RS prva prekršila vlast i da je on vrlo brzo postao „besmislen“.\n– Zaključak je prvo prekršen od strane srpskog člana Predsedništva BiH, Milorada Dodika. Znamo da je on prvi učestvovao u donošenju odluka na sednici Predsjedništva, odmah posle sednice Narodne skupštine na kojoj je usvojen pomenuti zaključak. Taj zaključak se pokazao zaista bemislenim, jer imamo sitaciju u vezi sa zdravstvenim merama, migrantima, budžetom. Odmah nakon sednice parlamenta i donošenja odluka na Predsedništvu BiH taj zaključak je faktički poništen – tvrdi Borenović.\n"SNSD prekršio zaključke koje su predložili": U PDP tvrde da je i glasanje protiv odlučivanja


Aerodromi CG pregovaraju da kompanije pokriju letove Montenegro Airlines-a – Portal Nikšić\n,,Aerodromi Crne Gore pregovaraju sa tri kompanije o eventualnom nadomještanju svih destinacija koje smo imali s Montenegroerlajnsom tokom godine. Ti razgovori idu svojim tokom, ali je kovid problem, jer se veliki broj zemalja Evropske unije ponovo zatvara“, rekao je Orlandić.\n,,Treba biti optimista da će sve proći. Proces vakcinacije je učinio pozitivne stvari, imamo najave da bi aviosaobraćaj mogao da se ustabili“, rekao je Orlandić, navodeći da trenutno najbolje funkcionišu linije prema Beogradu.\n,,Mi se još uvijek ne naplaćujemo putem imovine. Naplatu određenih dugovanja smo otpočeli, procedura ide preko izvršitelja i trenutno se to vrši samo na novčanim sredstvaima. Narednih dana imamo dodatna izvršenja prema MA i vjerujem da ćemo uspjeti da naplatimo sva dugovanja koja imamo od MA“, rekao je Orlandić.\n,,Ako se situacija ubrzo ne popravi, moraćemo da tražimo nove načine finansiranja“, rekao je Orlandić.


SK ASI-MUR / СК АСИ-МУР / CS IAS-AIT / UC ASI-IWA : Štrajk "Mašinoteksa" za Ginisa\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [19:57 UTC]\nŠtrajk "Mašinoteksa" za Ginisa\nČetvrtak 26. July 2007. [08:40:00 UTC] (2826 čitanja)\nLESKOVAC - Radnici "Mašinoteksa", zbog neispunjavanja obaveza većinskog vlasnika iz kupoprodajnog ugovora, odnosno neisplaćivanja zarada, već pune tri godine štrajkuju. Oni ističu da je proizvodnja u ovom kolektivu bila nakratko pokrenuta posle privatizacije početkom 2003. godine, ali da je ona od 22. jula 2004. obustavljena. Saša Zdravković, radnik "Mašinoteksa", kaže da je štrajk započet zbog neizmirenih obaveza prema radnicima, po osnovu zarade i poreza i doprinosa.\n- Mi smo tada, još daleke 2004. godine, stupili u štrajk zbog neisplaćenih sedam zarada i nemogućnosti da overimo zdravstvene knjižice. Sada imamo još veći problem, jer je vlasnik otpustio 22 radnika mimo zakona. Odjavio ih je protivzakonito jer im nije povezao ni radni staž. Inspekcija rada mu je naložila da ih vrati na posao, ali on to nije učinio. Pored toga, preti s još 17 otkaza. Kao da mu niko u ovoj državi ništa ne može - ističe Zdravković.\nRadnici kažu da pre privatizacije nijedna mašina nije otuđena, a sada nema nijedne u proizvodnim pogonima, koji izgledaju sablasno. Oni smatraju da i Agencija za privatizaciju, odnosno sektor kontrole, nije obavio svoj posao korektno. Ukupno je u ovom kolektivu izvršeno 13 kontrola.\n- Na dvanaest kontrola konstatovano je da nema kontinuiteta proizvodnje, međutim, prilikom famozne "trinaeste" kontrole revizor je dao ocenu da je uspostavljen kontinuitet proizvodnje. Ocena je data na osnovu lažnih ugovora o izradi kontejnera i alata koje je većinski vlasnik prezentovao Agenciji. I kada bismo imali celokupnu mašinsku liniju, ne možemo da izradimo toliki broj kontejnera. Za prvi mesec je bilo planirano 100, kao uhodavanje, a zatim po 300 mesečno. Toliko ne možemo da uradimo za godinu dana, a kamoli za mesec, pogotovo bez ijedne mašine - objašnjava Zdravković.\nZaposleni pričaju da su dve godine pokušavali da dokažu da dokapitalizacija nije urađena po zakonu.\n- Na našu inicijativu, Policijska uprava u Leskovcu podnela je krivičnu prijavu zbog zloupotrebe službenog položaja i falsifikovanja dokumentacije. Krivična prijava je podneta oktobra 2004. godine, međutim, iz ko zna kojih razloga, optužnica je stajala u fioci dve godine, i tek onda procesuirana. Utvrđeno je da je falsifikovana faktura oko dokapitalizacije, od preko milion dinara. Većinski vlasnik je prijavio da je uložio 1,6 miliona dinara u firmu, od čega je milion dinara zadržao za sebe. Kada će se doneti presuda videćemo - kažu radnici "Mašinoteksa".\nI pored više pokušaja da stupimo u kontakt s Blagojem Ilićem, većinskim vlasnikom ove firme, to nije bilo izvodljivo jer, kažu, ne dolazi u kolektiv. Prema nezvaničnim informacijama, on se nalazi na lečenju u vranjskoj bolnici.\n"Mašinoteks" je prodat početkom 2003. godine za 3,7 miliona dinara. Pre privatizacije u njemu je bilo zaposleno oko 100, a sada se vodi kao zaposleno sedamdesetak radnika.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.73 ]


Sberbank realno super kampanja - Marketing Mreža\nRad u službi za marketing i komunikacije u Sberbanci podrazumeva kreativno i inovativno razmišljanje. S druge strane, ono što se na prvi mah previdi jeste i jasno razumevanje usluga i proizvoda koje banka nudi širokom broju potrošača, kao i poznavanje visoko zahtevnog bankarskog tržišta.\nKreirati kampanju za najtraženiji bankarski proizvod kakav je gotovinski kredit ili kredit za refinansiranje gledajući reklamne blokove na najgledanijim TV kanalima, čini se kao jednostavan i svakodnevni posao, ali s druge strane podrazumeva oštru bitku za prepoznatljivost, inovativni pristup, poštovanje regulativa i naravno za, ono najbitnije, dobre rezultate kampanje.\n„Ove jeseni smo još jednom stavili na test našu istrajnost i volju da kreiramo kampanju koja će nas izdvojiti u moru konkurentskih ponuda. Veliko mi je zadovoljstvo, što smo i u ovog puta imali priliku da sarađujemo s Andrijom Kuzmanovićem, što nam je u velikoj meri olakšalo da scenario iznesemo baš onako kako smo zamislili. Ostali smo na istoj STVARNO Super kreativnoj platformi, ali kroz jednostavnu i svakodnevnu komunikaciju želeli smo da približimo uslugu i uslove Sberbank ponude. Ono što je posebno značajno da istaknem da rezultati istraživanja pokazuju da je svaki 7. klijent banke spreman da preporuči usluge Sberbanke svojim prijateljima i porodici. Baš ovo bila je jedna od polaznih tačaka u kreiranju celokupne komunikacije za ovu kampanju. Kao krajnji rezultat nastala je Sberbank – Realno super ponuda“, istakao je Aleksandar Milić, direktor službe za marketing, komunikacije i prigovore klijenata u Sberbank Srbija.\nDobra sinergija između različitih agencija i klijenta imperativ je kada radite u strogo zacrtanim rokovima i s ograničenim resursima. Sberbank, zajedno s agencijama Havas Adriatic, Publicis FMX i Direct media United solutions, neguje stabilan odnos zbog čega su i brojne kampanje koje su timski lansirane u prethodnom periodu ostvarile odlične rezultate.\n„Sa Sberbankom negujemo partnerski odnos. Baš zbog toga, svaku efikasnu kampanju smatramo zajedničkim uspehom. Kreiranje još jednog kreativnog rešenja za novu ponudu keš kredita i kredita za refinansiranje bilo je u najmanju ruku izazovno. Ipak, kako smo se uverili da je Stvarno super platforma dobitna kombinacija, naš tim je imao odličnu polaznu tačku i na nama je bilo da nastavimo da se „igramo“ i ponovo lansiramo nešto što će u jednu ruku nasmejati publiku, a s druge strane predstaviti prednosti Sberbank Realno super ponude keš i kredita za refinansiranje. Uverena sam da smo timskim radom u ovome i uspeli“, dodala je Iva Kovandžić, Account Direktor agencije Havas Adriatic.\nProdukcijska kuća Media Plus ideju je pretvorila u realnost, a rezultat možete pogledati na Sberbank Youtube kanalu:\nKampanja za Realno super ponudu keš kredita i kredita za refinansiranje traje sve do 29. novembra. I kako i Andrija kaže, dovoljno je da posetite jednu od ekspozitura i uverite se u realno super uslove i odličnu, brzu i kvalitetnu uslugu.\nTekst napisao: Sberbank PR tim


Članci poređani po datumu: petak, 09 avgust 2019\nMasovni odlasci radne snage iz Republike Srpske u inostranstvo odrazili su se i na poljoprivredu, pa su voćari i povrtari u pojedinim krajevima dnevnice berača podigli na 50 maraka, kako ovogodišnji rod, koji je nevrijeme prepolovilo, ne bi ostao na grani ili njivi.\nŽižović: Možemo do dobrog rezultata protiv Borca /VIDEO/\nNakon poraza u Širokom Brijegu, Radnik će sutra na svom terenu ugostiti Borac.\nRadnici "Žitoprometa" čekaju stečajnog upravnika i traže pomoć Vlade /VIDEO/\nZaposleni u bijeljinskom “Žitoprometu” očekuju dolazak stečajnog upravnika, s obzirom na to da su u predviđenom roku uplatili sudski depozit od 5.000 maraka i prikupili svu potrebnu dokumentaciju kako bi bio pokrenut predstečajni postupak.\nGrađani podržali ideju izgradnje teretane na otvorenom /VIDEO/\n,,Bijeljina dvadeset trideset'' ili ,, Bijeljina grad budućnosti '' je projekat samoodrživog razvoja zajednice uz puno poštovanje i ljudskih i prirodnih potencijala.\nPlaninari postavljaju bilbord na "Novakovoj pećini" /VIDEO/\nČlanovi Planinarskog društva Majevica volonterski rade na postavljanju bilborda na Novakovoj pećini na kojem će biti prikazan istorijat vezan za taj lokalitet, ali i na obilježavanu planinarskih staza od Ugljevika do Novakove pećine.\nProslavljen Sveti Pantelejmon slava grada Bijeljina /VIDEO/\nU Bijeljini je služena liturgija u Crkvi Svetog Đorđa, nakon čega je ulicama prošla litija.\nVučić: Vijadukt kod Čortanovaca simbol sveukupnog napretka /VIDEO/\nPredsjednik Srbije Aleksandar Vučić obišao je radove na izgradnji vijadukta "Čortanovci" na željezničkoj dionici Stara Pazova – Novi Sad.\nVišković: Formiranje Savjeta ministara važno za reforme i rješavanje problema /VIDEO/\nJedno od pitanja koje čeka formiranje nove vlasti na bh nivou je i raspodjela prihoda od indirektnih poreza.\nNATO ne traži da BiH podnese Godišnji akcioni program /VIDEO/\nPrevoznici i špediteri u ponedjeljak najavljuju novu blokadu Graničnog prelaza Rača\nPrevoznici i špediteri iz Republike Srpske u četvrtak su odustali od cjelodnevne blokade graničnog prelaza Rača te su počeli raditi u 14 sati, ali su najavili nove proteste za ponedjeljak.


kandidatura - Ozonpress :: internet portal\nPredstavnici Srpske napredne stranke i koalicionih partnera predali su Republičkoj izbornoj komisiji kandidaturu lidera SNS-a i premijera Aleksandra Vučića za predsednika Srbije, potrebnu dokumentacuju i 59.000 potpisa podrške. Potpise za kandidaturu Aleksandra Vučića predali su...\nBivši potpredsednik Pokreta socijalista Bratislav Jugović odustaje od kandidature za predsednika Srbije, saznaje Danas, a na predsedničkim izborima će podržati Milana Stamatovića. Jugović za Danas nije hteo ni da potvrdi ni da demantuje ovu informaciju. Prema našim saznanjima...\nBivši ministar spoljnih poslova Srbije Vuk Jeremić trebalo bi da objavi u nedelju da će se kandidovati na predsedničkim izborima u Srbiji, saznaje Danas. On će to verovatno saopštiti na skupu u nedelju u beogradskom „Mikseru“, što pojedini izvori Danasa tumače ka...\nPredsednik Srbije Tomislav Nikolić izjavio je danas da je sa premijerom Srbije i liderom naprednjaka Aleksandrom Vučićem razgovarao o svojoj kandidaturi za predsednika, i napomenuo da bi izbori mogli da budu održani 9. aprila. – Jesmo, razgovarali smo i bićete na vreme...\nInicijativa građana “Radnik nije rob” predstavila je Željka Veselinovića, predsednika Udruženih sindikata Srbije “Sloga” kao svog autentičnog, radničkog kandidata na predstojećim predsedničkim izborima koji će se održati u Srbiji sledeće godine. Tranzicija društva iz socijalizma...\nDelegacija EU podržava kandidaturu Novog Sada za Evropsku prestonicu mladih Delegacija Evropske unije u Srbiji podržava kandidaturu Novog Sada za Evropsku prestonicu mladih 2018. godine, izjavio je šef Delegacije Majkl Devenport. – Želeo bih da izrazim podršku Delegacije...\nOskrnavili spomenik nastradalim Čačanima\nSa izlaskom ispod 40% vlast nemoze da...


Arsenal | Glas javnosti\nStanišljević prebačen u zatvor Tunjice\nBANJALUKA - Božidar Stanišljević, koji je u BiH osumnjičen za terorizam, prebačen je iz Sarajeva u zatvor Tunjice kod Banjaluke, izjavio je direktor tog zatvora Pero Dunjić\nPartizan izgubio od Arsenala zbog crvenog kartona\nBEOGRAD - Fudbaleri Partizana izgubili su sinoć u Beogradu od londonskog Arsenala sa 1:3 u drugom kolu Grupe H Lige šampiona. Strelci za Arsenal bili su Andrej Aršavin u 15, Maruane Šamak u 71. i Sebastijan Skilači u 82. minutu. Jedini gol za Partizan postigao je Kleo u 33. minutu sa penala\nPartizan ne pušta Mitrovića za siću\nČekaju bolju ponudu! Italijanski i engleski mediji decidirano tvrde da je Aleksandar Mitrović prodat londonskom Čelsiju, mada niko za sada ne spominje koliko je novca u opticaju, ali čelnici Partizana\nPartizan prodao Aleksandra Mitrovića Arsenalu?!\nBEOGRAD - Partizan je prodao Aleksandra Mitrovića Arsenalu, tvrdi Skaj sport!\nBekam samo trenirao sa Arsenalom\nEOGRAD - Trener Arsenala Arsen Venger rekao je danas da bivši kapiten engleske reprezentacije Dejvid Bekam trenira sa tim klubom, ali da neće potpisati ugovor.\nSong: Prevarili su me, hteo sam da ostanem u Arsenalu\nLONDON - Novi fudbaler Barselone Aleks Song rekao je da su ga čelnici Arsenala prevarili, jer je želeo karijeru da završi u klubu iz Londona, prenose danas engleski mediji.


Udruženje Score iz Banjaluke se pridružilo zajednici partnera Bit Alijanse – Bit Alliance\nUdruženje Score iz Banjaluke se pridružilo zajednici partnera Bit Alijanse\nBit Alijansa predstavlja jedinstvenu mrežu IT kompanija koje zajedničkim glasom i zagovaranjem unapređuju i jačaju trenutno poslovno okruženje. Bit Alijansa broji 58 kompanija članica, a kompanije svakodnevno kroz Udruženje sarađuju, čime doprinose jedinstvenosti Udruženja. Pored zajedničnog djelovanja s ciljem unapređenja uslova poslovanja i smanjenja deficita radnog IT kadra, nerijetko kompanije učestvuju i u neformalnim druženjima te sportskim takmičenjima.\nKako bi se kompanijama omogućilo snažnije umrežavanje kroz sportske aktivnosti, Bit Alijansa je u protekloj sedmici potpisala Memorandum o saradnji sa Udruženjem Score iz Banjaluke koji organizuje jedinstven projekat IT ligu za kompanije članice Udruženja. Memorandum o saradnji su potpisali gospodin Goran Radonić, predsjednik Udruženja i gospođa Tatjana Vučić, izvršna direktorica Bit Alijanse.\nŽelimo u saradnji sa Bit Alijansom da promovišemo košarkašku ligu za IT firme kao jedan vid, ne samo druženja, nego i razmjene iskustava. Sa ovim danas imamo priliku da naš projekat proširimo na cijelu teritoriju BiH, što nam je i bio primarni cilj. Ovom prilikom pozivam sve IT kompanije da uzmu učešće u novoj sezoni i uz saradnju sa Bit Alijansom napravimo jedno prepoznatljivo takmičenje u Bosni i Hercegovini,” navodi Goran Radonić, predsjednik Udruženja.\n“Saradnja Udruženja Score i Bit Alijanse ima za cilj da osnaži saradnju IT kompanija u BiH, što je jedan od tri primarna cilja koje Bit Alijansa ima. Kompanije aktivno sarađuju u okviru Bit Alijanse te imaju mogućnost da zajednički nastupaju na globalnom i lokalnom tržištu, a ovo je još jedna dodatna vrijednost za njih, da se povežu i kroz zanimljiva neformalna druženja dodatno razvijajući zdrav takmičarski duh. Ideja IT lige je odlična, sa izuzetnim potencijalom da postane najjači IT sportski brend na našim prostorima,” ističe Tatjana Vučić, izvršna direktorica Bit Alijanse.


"Morava" već zapošljava, ali bez oglasa? - Bizlife.rs\n“Morava” već zapošljava, ali bez oglasa?\n19:41 Kraljevo, 11.03.2019.\nNa aerodromu “Morava” koji bi do kraja juna trebalo da bude spreman za prve civilne letove, preduzeće Aerodomi Srbije zaposliće u prvoj fazi pedesetak ljudi.\nAerodrom u Lađevcima kod Kraljeva bi, prema obećanjima državnih zvaničnika, trebalo da do Vidovdana ove godine postane treći međunarodni aerodrom u Srbiji. To podrazumeva i nova zapošljavanja, a prema najavama Aerodroma Srbije koji će gazdovati “Moravom”, u prvoj fazi biće zaposleno oko 50, a u drugoj još oko 150 ljudi.\nDirektorka filijale u Kraljevu Nacionalne službe za zapošljavanje (NSZ) Snežana Prelić kaže da je prijava potrebe za zapošljavanjem od strane ovog poslodavca podneta prošle sedmice za 26 pozicija, a potrebno je ukupno oko 50 izvršilaca.\nOd 26 pozicija, u 13 je iskazana potreba za visokoobrazovanim kadrovima. Potrebni su kandidati sa tehničkih, tehnoloških, računarskih, ekonomskih i pravnih fakulteta, uglavnom za pozicije rukovodilaca, obezbeđenja, vatrogasno-spasilačke službe, poslovođe, za službu za upravljanje ljudskim resursima, navodi Prelić.\nKandidati sa srednjim obrazovanjem mogu da konkurišu za radna mesta u kargo službi ili za pozicije transportnih radnika, magacionera… Do sada se prijavilo tri puta više, odnosno oko 150 kandidata.\nZa sada nemamo najavu poslodavca o potrebi za drugi krug zapošljavanja, kaže direktorka filjale NSZ u Kraljevu, ističući da zainteresovani moraju da ispune složene uslove koje podrazumeva obavljanje poslova na radnim mestima za koja konkurišu.\nPrijava za posao je, kako saznaje lokalni portal Krug, bez oglašavanja, jer poslodavac nije iskazao potrebu za ovom vrstom usluge, već u kraljevačkoj filijali NSZ informišu i pozivaju zainteresovana lica u skladu sa uslovima i kriterijumima poslodavca.\nposao aerodrom morava kraljevo